url: =Suahtakna, tanh kikimna leh Pinlong ~ Tual Khan Suan :: ZOMI DAILY\nposted on 10 June 2011 at 8:17 pm UTC+9:30 Lomkholna: Article, Politics, Tualkhansuan\nLeitung gamlim (World Map) sung a Burma gam kici gamgi huam sungah kua minam teng om a, bang ci bangin gam kilam khia hiam? cih pen gam leh nam it gamleivai sai mite’n nelhsiah theih ding thu hilo hi. Tua mahbang in gam kipkhona ding, gam khantohna ding, kilemna ding leh leitung tawh kiton a kalsuan ut mite’n in zong a kan huai thu ahihi. Banghang hiam cih leh tua bang lampi ah i pai theihna ding in gamsung a teng minam te kilem tak a kalsuan khop masak kisam hi. Kilemna i cih ciang in thauvui thautang leh thagum hat thu tawh vaulau a daihsakna hilo a, a zungpi pan leh lungsim takpi tawh kilemna ki sam hi. Thauvui thautang leh thagum hat thu tawh vaulau a daihsakna in sawt daihlo ahih lam USSR gam in hong lah khit mah bangin, vekpi thukimna bulphuh a kibawl kilemna in khantohna leh damsawtna hi, cih USA in hong lak khinzo hi.Hih thute muhkholhna a nei gam makai Gen. Aung San in Burma gam pen a lungsim takpi tawh it ahihman in gam lamkhiat ding dan pen gam sung minamte deihna leh thukimna tawh lamkhiat ding na bulphuh hi. Gen. Aung San makaihna tawh suahtakna a kilak ding ciang in mualtung mite thukimna omlo in mualtung mite mailam vai ding hawmsak thei tuan lo hi.Ahang in mualtung mi te pen Kawl kumpi ukna nuaiah om minamte hilo uhhi. Hih thu tawhkisai in History of Our Burmese Bloc (in burmese) p-95 ah\n“….Shan,Wa,Kachin,Chin(Zo) minam te tenna mun leh mual teng pen mikang gam-ukpi (governor) khut nuai ah gam khentuam in om a, kua mipi palai peuhmah in va sawk pih theilo hi” ci’n na kigelh hi. Minam khatpeuh mailam thu ding pen tua minam te thukim na omlo pi’n nam dang khatpeuh in khensat sakna pen tua minamte pianken suahtakna suksiat sakna ahihman in pianken suahtakna kipsak a,a zui a zang mikang kumpi zong thukim lohi. Tua ahihman in Burma gam suahtakna piakna ding tawh kisai in British PM (1937-40 )a sem Arthur Neville Chamberlain in “Kawl a hilo mualstung mite a hi, Zo (Chin), Shan, Kachin minamte tenna mun teng pen tua minam te mahmah in a mau minam te tenna mun leh mual te kawlte tenna gam tawh gawm khop ut ung a cih mateng uh a tuam vilvel a koih lai ding” ci’n na gen hi.Tua mahbang in Gen.Aung San in zong Burma gam suahtakna lakna ding ah mualtung mite tawh thukimna khat bawl masak ding kisam a hihna phawk hi.A beisa cik mah hun lai a namdang khutnuai a sila bang a om ngeilo mualtung mite in zong mikangte khutsung pan suahtakna a deih uh hangin tua suahtakna ngah khit ciang in minam dang khat sila ding ut nawn tuanlo uhi. “Akta duh gawl kilawh khuh”cih paunak bang in deih se lua buak suah khak ding lungsim lauthawng hun laitak in Gen.Aung San in “Ko Kawlmite pen mikang te sila utnawn kei ung,tua mah bangin mualtung mite zong mikangte sila ding in phal keiung, tua ban ah mualtung mite pen Kawlmi te sila suaksak ut tuan kei ung”ci’n Feb.9,1947 ni-in a gen ciang in mualtung mite lungzang mahmah uhhi. Gen.Aung San pen mihing pianken suahtakna a zui leh minam khempeuh neih mailam vai ding aituam deihtel khensatna (self-determination)a thukim pih makai khat a hihman in mualtung mite thukimna omlo in mualtung mite gamsung vai vasawk sak ut tuan lo hi. Hih thu tawh kisai in “Kawlgam leh mualtung mite gam gawmkhawm leng zong tua gamte ii gamsung vai pen mualtung mite mah in vaihawm ding hi. Lal khiatna (succession) a deih uh leh zong lal khiat theihna zong kipia ding hi” ci’n1946 kum in Gen.Aung San in mikang mi Mr.Bottomley kiang ah a ma lunggelna gen beh hi Hih thute mualtung mi makai te’n a zak uh ciang in muanlahna teng bei in Kawlte tawh kipawl in suahtakna lak ding khensatna nei uhhi. A tung a Gen.Aung San kamciamte hangin mualtung mite in Kawlmite muang uh ahih man in 1947 February 12 ni’n Shan gam Pinlong khua ah “onghu Kawl kumpi (interim government) tawh kipawl khawm zual man in Shan, Kachin,Chin (Zo) minamte in suahtakna a manlang zaw in ngahding” cih thu patna in nei in kipawl khawm a suahtakna lak ding, minam tengteng in hamphatna kikim ngah ciat ding, satan kikim ciat ding cih te leh a dangdang kihel in Kawlmi palai Gen.Aung San, Shan mi (13) a hi,Saohpalong of Tawngpeng State, Saohpalong of Yawnghwe State,Saohpalong of North Hsenwi State, Saohpalong of Laihka State, Saohpalong of Mong Pawn State,Saohpalong of Hsamonghkam State,Representative of Hsahtung Saohpalong,Hkun Pung, U Tin E , U Htun Myint,U Kya Bu, Hkun Saw, Sao Yape Hpa , Hkun Hte,Kachin(6 ) ahi, Sinwa Naw (Myitkyina), Zaurip (Myitkyina), Dinra Tang (Myitkyina), Zau La (Bhamo),Zau Lawn (Bhamo), Labang Grong (Bhamo) leh Zomite palai Pu Thawng Za Khup(Tedim) Pu Hlur Mung(Falam) leh Pu Kio Mang (Haka) te’n thukimna laipi ah letmat thuh uhhi. Hih thukimna in kawlgam suahtakna ngahna dingin kalbi (step) masa ahihmah bang in gam lamkhiatna ding in zong kipatna hoih a hihi. Ahangin “minamkhempeuh hihna tan kikim, hamphatna lampi kikim, septheih ngahzah kikim leh democracy paidan zui in vaihawm ciat thei ding,” tua ban ah mihingte pianken suahtakna tawh kizom ahi aituam deihtel khensatna (self-determination) zui in “suahtakna ngahkhit ciang in lalkhiat ut leh bang hun peuh in lalkhia theiding” cihte thukimna om hi. Hih Pinlong thukimna pen thuman taktak a hih leh a hihloh theihcian na ding in Mr.D.R.Rees-Williams (MP) makaihna tawh 1947 March-April kha sung in Myamyo ah mualtung mite sittelna omhi. Hih mun ah Gen.Aung San a kihel theihloh hangin U Nu (Burma ah PM masapen) kihel thei hi. Gam lamkhiat ding zia, gam vaihawm ding zia, gam kalsuan ding ziate tawh kisai mipi deihna muh khiatna ding ngimna ahihi. Tua lai a Zomi te aitang a va kah palai Capt. Mang Tung Nung leh midangte in gamlam khiat ding dan leh gam kivai hawm ding dan a gen ban uah “gamke gawmkhop gam(Federal state) in kipuak ding” “bang hun peuh in lal khia thei ding” ci’n Zomite deihna va pulak uhhi.Zomite’ sila ut lohna lungsim leh suahtakna, kikimna deih lungsim kilatna ahihi. Ahizong in suahtakna ngahkhit 1947 kum gambup thukhunpi a kizat tak teh Gen.Aung San in mualtung mite a piak kamciam te kinol khin bek thamlo in Pinlong thukimna tawh kileh bulh ahihman in mualtungmi te maitaang zo nawnlo hi. Gen. Aung San in kawlgam lamkhiat ding zia sungah gamke (state) ngah thei ding te ci’n a lamlahna sungah-\n6.Karenni (Kayah) (3) hi a Democracy paidan zui in vote tawh thukhenna ding munte ah (1/7) ahihman in bang ci dan lampi peuh tawh kikimna omthei ngei lohi. Pinlong thukimna i deihna in Kawl in pek (1), Zomi pek (1) hi na pi’n thukhunpi sungah Kawl in pek (7), Zomi in pek (1) suak ahihman in “ I vawh khaici leh a gah” kilamdang lua hi. Tuaban ah Zomi te lunggulh pen te ahi khualzin gamvak nading lampi, siamsinna ding sang inn leh cidamna tawh kisai zato te zong gina tak a ngahloh ban ah bulpi pan sum leh pai zong mite khateh nen bek kingah kha hi. 1961 kum in Shan state, Taungkyi khuapi ah tua bang a tam kikimlo, hamphatna kikimlo leh Pinlong thukimna bang a nna a kisep loh luat man in thukhunpi puahphatna (amendment) bawl ding hanciamna tawh mualtung mi makaite in thu kikupna nei uhhi. Hih thu kikupna pen nam khempeuh tan kikim, hamphatna kikim, liangko kikim a kalsuan khop ding deihna hina pi’n nam neu te tawh tan kikim ding a deihlo Kawl galkap mang Gen. Ne Win in gam kikek na ding vai hawmna hi, ci’n ngawh in gambup thuneihna khempeuh pen PM U Nu tung pan in sutkhia hi. Burma ah Kawlmi te bek in thunei ding cih khut let a nei Thakin Ba Sein nungzui galkap mang Gen. Ne Win in gam thuneihna a luhsuah khit ciang in namneu te in lu phong zo nawnlo,nen ciip in om uh a nam hamphatna leh pianken hamphatna khempeuh suk siatsak in om hi.Tua bek thamlo 1957 kum a kigelh gam bup thukhunpi pen phiat uh a, 1974 kumin thu khunpi thak khat gelh kik in om a gamke (state) te thuneihna om sun teng paikhia in bulpi pan thupiak tawh vaihawmna in gam hongpai pih hi. Tua thukhunpi sungah Innpi tungnung (upper house) ah palai panmun (224) om a,tua panmun te minam zui in:-\nPrevious: Interview with Tangnuam Village PDS Agent\nNext: GZA ka muhdan pulakna (Khup Khan Thang)


timestamp: atn

url: =A manpha Nute’ Ni ~ Rev. Khoi Lam Thang :: ZOMI DAILY\nposted on 5 May 2015 at 11:46 pm Lomkholna: Article, Khoilamthang, TuunlehZua\nA khangto minamte in pianna Nute zaktakin thupi sim ciat uh hi. Sente le Kawlte bangin pasian zahin zahtakin bia uh hi. Leitungah Nute’ ni taktak hong piankhiatna pen a nu a itluat manin pasal zong nei lo-in, a nu a sih dong a kem Anna Jarvis hanciamna hi ci-in kiciamteh hi. Anna in a nu’ sih (1905) khit ciangin nute’ thupina phawk phapha hi. Nute’ ni neih ding hanciam hi. 1908 kum ciangin a pawlpi in thukimpihin Nute’ ni bawl uh hi.\nHih thu hoih kisa-in pawlpi sung bek hi lo, US gam sungah hong kizel henhan hi. 1914 kum ciangin US President Woodrow Wilson in gambup a bawl dingin kipsakna thu tangko khia hi. Hi ci bangin leitung ah Nute’ ni hong kizel hi. 2011 kuma dingin May 8 NUTE’ NI ahi hi. Kei a dingin Nu lo tawh Nute’ ni a masa pen kum ahi hi. Mimal kim kihel theihna Nute ni- bawlzia ding ka ngaihsutsut ciangin:\nNute’ ni Kam tawh bawl dih ni. “Pasian aw! hih bang Nu nong piak ka lungdam ci-in kam tawh pulak ni. Tua khit ciangin, “Nu aw, hong it ing. Nu aw, hong maisak in, Nu aw, ka lungdam.” cih kammalte cilbawl lo-in pulak khia ciat ni. Zomite pen “Hong it ing” a kici dakdakte hi khol lo hi hang. Ahih hangin khangthak hun ah, ngeina thak suaksak ni.\nLa sasiamte la phuaksiamte in la pahtawi ni. Biakinn ah le innkuan kikhopna ah nute pahtawina thu gen ni. Khualgam a omte in phone tawh hopih ni. Naupang a pauthei cilte in nu nu, pa pa a cih theih lai a, nu le pa a lungdam zahin nute lungdam mahmah uh hi. Nute lungdamna in tate a dingin thupha ahi hi. Nu tawh a om khawmte in hong it ing i cih khit ciang, i nu biang nam dih ni.\nLungdamna khitui mualtuang pelmawh ding hi. Nute tungah i itna, i lungdamna muhtheih gamtatna khat teitei tawh pulak hamtang ni. Nu tawh a omkhawm lo tate in email khak dih ni. Lai khak ni. A sihkhit cianga email le laikhakte nute in za thei nawn lo uh hi.\nNeihna tawh kizui-in letsong pia ni. Neuno khat ahi zongin lungdam mahmah uh hi. Mangngilh lo-in gengen uh hi. Nute ?a dam sungin i piak theihte suangmanpha sangin manpha zaw a, a om nawn loh ciangin bangmah kipia thei nawn lo hi. Nute tungah i lungdamna i kamin gen khin zo ngei lo ding hi. I neihsa in lak khin zo ngei lo ding hi.\nA taktak in nute in i kamsiam hong lamen masa lo hi. I letsong lunggulh masa lo hi. Muanhuai tak a i nuntak ding hong ngak gige hi. A khanggui a zom ding ihih lam phawk gige uh hi. A kum uh tam deuhdeuh tate tungah hong kinga deuhdeuh uh hi. Tua ahih manin i nuntakna tawh nute tungah lungdam ko ni.\nNute’ theihin hi ta leh a theih loh in hi ta leh,\nNute’ muhin hi ta leh a muh loh in hi ta leh,\nNute’ dam lai hi ta leh a sih khit ciang hi ta leh,\nNute’ tawh i om khop ciang hi ta leh i kigamlat ciang hi ta leh\nNute’ lunggimsak ding nuntakziate pelin,\nNute’ lungkimsak ding nuntakziate nei-in,\nSih dong nuntak sawm ciat ni.\nTua ciang bek in a sang penpen in Nu aw hong it mahmah ing a cici i hi ding hi.\nTua hi leh i nute lungmuang ding hi. Koikoi ah i tung zongin a tawldam ding hi. A sih ciang nangawn in lungkim takin leitung nusia ding hi. Pianna nu nei nawn lote in zong thuman le citak in nungta-gamta le hang i nu’ kha siangtho a omna pan nuihmaisa-in thupha hong pia ding hi. Hih a tunga thuthum teng lungngai kawm-in 2011 NUTE NI zang khawm ni. Nute itna tawh, Rev. Khoi Lam Thang (General Secretary, Bible Society of Myanmar)\nPrevious: Dimno’ Nu laikhak – 1\nNext: Nute’ Ni piankhiatna ~ Thawn\nLaisimna i manphatna ~ Peter Suante\nKL Airport sungah suamlupna in akizang guza bangnam te cih kitheita ~ ZD\nPakistan ah biakpiak laitak Suicide Bomb puakkham, mi 16 si, 35 liam ~ ZD\nNupa kikhenkhit ciangin apasal lunghimawh nadingin azi in atapa zang teptansak


url: =Model Zar Zar Hlet in Naked Sexy Dance lak ding - Zomi History Model Zar Zar Hlet in Naked Sexy Dance lak ding - Zomi History\nHome > Myanmar News > Model Zar Zar Hlet in Naked Sexy Dance lak ding\nModel Zar Zar Hlet in Naked Sexy Dance lak ding\nModel Zar Zar Htet in Naked Sexy Dance tawh Kawlgalkapte kiang ah Show Lahna nei ding..\nKawlgamsungah cikmaha akizangeilo leh a om ngeinaingiatlo ahi Kawlgam super hot model Zar Zar Htet in hongtungding ade 20.2.2015 ni ciang in Kawlgamgalkapte om na mun teng ah pai in State Show bawl in,lasa in,Kawlgamgalkapte mai ah Special tak in (Nake Sexy Dance) puan silh lo in tangguak in Kawlgalkapte mai ah ka laan ding hi ci hi.\nHi bang in ka laan sawm na hang pen gamadingin anuntakna uh piakkhia in na asem kawlgamgalkapte ka zahtakna hang leh agin atawl uh adam na ding in ka deih na hang tawh alaan sawm ka hi hi ci hi.\nTusungteng Kawlgalkapte leh Kokang te kikap na hang in galkap tampitak in sih lawh leh liamlawh uh a hih ciang aa tua hang in kawl kumpite in Kawlgalkapte alungkiat luat ding alau man vua akhen vat na ding aa acial uh hilo dia maw?\nModel Zar Zar Htet Kawl kumpi te in sum bangzah khawng pia sim in a cial zen tam maw?\nMyanmar News 8:19:00 AM\nArdiansyah putra August 5, 2016 at 10:25 PM\nEdward Brown November 25, 2019 at 7:33 AM\nNo doubt this is an excellent post I got a lot of knowledge after reading good luck. Theme of blog is excellent there is almost everything to read, Brilliant post. XE88\nfaizan March 22, 2020 at 12:55 PM\nWow, What an Outstanding post. I found this too much informatics. It is what I was seeking for. I would like to recommend you that please keep sharing such type of info.If possible, Thanks. lapak317\nItem Reviewed: Model Zar Zar Hlet in Naked Sexy Dance lak ding Rating: 5 Reviewed By: Thang Thawn Tuang Guite


url: =THUKHEN 12 Innkuan Nuntakna Tuktehna Khaa Tuktehna ~ MUC\nTHUKHEN 12 Innkuan Nuntakna Tuktehna Khaa Tuktehna\nAdmin 9:29:00 AM Articles, Religion Articles, ZOMI SDA NEWS\nKumkikna Lamen Innkuan - Khen 12 (Azom3)\nSatanin Kiteenna Suksiat Sawm.—Kiteenna asuksiat nading, kiteenna asiangthona adangdalsak nading, kiteenna’ tavuan athanem nading in Satanin kanin neia, mihingte neih Pasian’ lim leh meel sutna melhding leh siatna leh gentheihna kong ahon nading lampi khatbek mu hi.\nSatanin mihingte lungtang suksiat nading azat theih van thei hi. Zia leh tong khempeuh baihlam takin azawh nadingin kum tul tampi sung sinin nanei hi. Akhang khangin athahatpente, Israel kumpite, Baal-poer a azat lampi mahtawh nasatpaai hi. Khang tawntungin nu le pa mawhna tawh mitampi navat mai hi.2\nIsrael ah Dahna.—Israel tungah Pasian’ thukhenna atungsak palsatna in zualzanna ahi hi. Pasal tampi amat nadingin numeite kitahna in Baal=poer ah natawplo hi. Israelte lakah mawhna abawlte anungzuih danpiakna awlmawhlo-in tua mawhna nam mah kibawl kikkik hi. Israel atuksiang nadingin Satan nahanciam hi.3\nAmanthan nadingin agamkim agampamte galsimna leh Balaam ie mizolna tawh akingahlo pen Hebia mite zualzanna tawh kizozo hi. Tuahangin amaute in Pasian kiangpanin kikhenkhia uh hi. Amaute adal leh akhuh vangliatna kilakhia ta hi. Pasian’ mahmah amaute gal hong suak hi. Kumpi nam leh mihonpi tampite in zualzana bawl uha, Israelgam ie mawhna hong suak hi. Pasianin amihonpi tungah hehta hi.4\nTangthu Ekneelkhai.—Leitung beikuan ciangin Satanin Israelmite Canaan alutkuan a aze-et banglianin ama’ thaneihzah sitlo-in honggamtang kikding hi. Vantung Canaan atungkuan Pasian’ thukham azuite amahin thangsiah ding hi. Pasian’ mite thanemna lianah ze-etna akhauhpen tawh thangsiah ding hi. Pasian’ kiangpanin angah uh asangpen vangliatna tawh amaute’ ganhing lungsimte azawhzawh kei uhleh, ci-le-sa lunggulhna banga anungta mite Satanin ama zeetna tawh suksiat ding lungtup in nei hi. Zualzanna tawh akha nuntakna uh ninsak ding hi. Amahin aniampen muitupna angim hilo a, ama’ thangh tawh amatzawh mite tawh Pasian’ thukham palsatdingin suahtakna ala midangte zolin akaihuai sakding hi. Pasian’ thukham hilhin, panmun lianpipi anei mite Satanin amaute thanemna santak panin hell vangliatna tawh sattuk dinga, thukham khat palsatna in avekpia palsatna hi, cih tawh kisuantakna neisakin amaute tungah gualzawhna alading hi. Lungsim, kha, leh pumpi akibangin kisia ding hi. Amahin Pasian’ nasem khat hi in, khuavak aneih leh, ahihkeileh thumaan tangkona ah Pasian zat khat ahihleh, Satan’ gualzawhnain bangzahin lian zen ding hiam? Bangzahin kisial ding hiam? Bangzahin Pasian kimaimial sak hiam?5\nTuni Thupalsatna.—Leitung kisiatna keihong kilak ngei hi. Tatsiatna mun khempeuhah kizel hi. Zualzanna in tuhun mawhna ahi hi. Hihbangin siatna in hangtakin aluphong ngeilo hi. Mihingte khuak amin, hih hansanin vang leh amaan hoihna lunggulhna lungkia sak hi. Hih mawhna in thu umlote lak bekah alaang hilo hi. Christ biakna ka um hi, aci numei leh pasalte zong mawhbang uh hi. Kumkikna angak thu um pawl khat zong Satan’ ngakna sangin kiginglo zaw uh hi. Amaute in anitnoina panun kisilsiang lo uh hi. Alunggulhnate uh ah sawtvei tualbial lua uha, angaihsutna uh siangtho lo-a, asunmangte uh thanghuai hi. Asiangtho anamtui nate tungah lungulhna nei theinawnlo uh hi. Tuizeaute lehluansak ding zahin haksa hi. Christian mimalte in alunggulhnate uh kikhel kul a, thukhun tawh kiuk ding ahi hi. Tuabang ahihkei uhleh Christian min apua dingin kilawmna neilo uh hi.6\nZawlgau veina tam mahmah hi. Zi neikhin pasalte in pasal neikhin ahihkei leh nungak laite leengla do in, numeite zong kipuah kizemin ngaihsutnate leh khalam thu ah thanemin Pasian’ kammal mahmahin amawhsak thute ah bual uh hi. Pasian’ humopna tawh akingah laiatte in zong mawhsak hi. Thuhilhna leh kidopding gennate in zong amaute maiah siangtakin kigen a, amaute maiah apaisa mite nungzui in nungta uh hi. Zualzanna ah amaute kimawl uh hi. Akisiat nadingun Satanin amaute makaih hi. Pasian’ nasepna lalthang sak hi. Pasian’ Tapa athakin singtungah khaikik uh hi. Amah daisak uh hi.7\nThutheilo, gualnopna azong, mawhna ah zongsatna leh kha, lungsim leh pumpi siasakin siatna phaaknatna tawh leitung kidim sak uha, mi atul athenin siatna sungah tumpih hi. Khangnote bangci in kigum theiding hiam? Bangmah ihsem thei kei mah hi. Anungta, kumpi in amaang Pasianin na tampi semthei hi.8\nPasian’ Mitein Leitungmi tawh kikelki.—Hun siat laitakin akila suahtakna in Christ ie nungzuite nuntakzia tuktehna hilo ding hi. Tawntung nuntakna tawh kilawmna anei Christiante adingin hih tualbialna eite lakah omlo ding hi. Asiatna, athanghuaina, nu-le-pa mawhna, thupalsatna, leh kithahnate in thumaan atheilo mite lakah nuntakzia ahi hi. Amaute in Pasian’ kammal ie ukna anialte hia, Jesu nungzuite in Pasian leh avantung mite tawh naitakin kipawlna nei in, ahoihzaw lampi ihlahding bangzahin thupi hiam? Ganhing lungsimin auk mite tawh kilehbulhin siangtho leh vang neitakin nuntakding bangzahta in thupi hiam?9\nLauhuaina leh Manthanna Khangtektek.— Mawhna sungah mittaw in atualbial hih khangmite in alungsim uh peklen ahihmanin zualzanna teelin nungta uh hi. Pasian’ thukham limlang mainga in aet sangsikun, amaute gamtatna Pasian’ zia leh tong maiah adinpih uhsangsikin, Satan’ nasemte in amau ading tuktehna aguangdingin kiphal zaw uh hi. Mawhna sungah akip nadingun Laisiangtho let uha, asiangtho lungsim leh nuntakna aneih uh sangin siatna leh mawhna ah kipia zaw uh hi.\nMite’ ngaihsutna sangin hihbang lungsim apua mi tamzaw hi. Hunbei kuan ciangin hong pung zawlai ding uh hi.10\nSatan’ vangliatna in mikhat a ukcip ciangin Pasian kimangngilha, siatna tawh akidim mi pen kipahtawi hi.\nKhemna athuak hih mite in asimtham zualzanna pen vangneihna in ngaihsun uh hi. Hihin aitawina namkhat hia, upna maanlo leh zualzanna ah lungsim ahongbum sak vangliatna khat om hi. Lungsim zong khemna thuak ahih manin siangtakin ngaihsun theilo a, tua bumna in sianthona panin paikhiatpih tektek hi. Khamit tangte manghta a, alungsim sianthona zong khuaval nasem akineih Satan’ khemnain buaigawp sak hi. Hih khemna in akhutzatte vangliatna pia hi. Hangtakin hong paikhia in, kilangtakin masot uh hileh huntom sungin kinialkhia ding hi. Ahihhangin amasain mite hehpihna leh muanna ngah masa a, asiangtho, kipiakkhiatna anei Pasian’ nasem te bangin kilang uh hi. Tuaciangin thumaan lampi panin lam pialpih uh hi. Pasian’ thukham beisak uh hi.11\nNumei Pasalte in amunuh Kemin Mawhsakna Batlohin Nungtading.—Numei pasal lungsimin siangthona panin thaanghuaina ah thakhatin atuaksuk pah hilo hi. Mihingin Pasian abat nadingin khelna in hun lak kul hi. Pasian’ lim leh meel suunin akibawl mihingte zong Satan leh ganhing lungsim aneidingin nikhat thu in kikhello hi. Etna tawh ihkikhel hi. Piangsakpa lim suunin ahong kibawl hangin, khatvei lai a akih mawhna zong anopsak nadingin akisin kul hi. Vilin leh thu angetna panin akhawl ciangin, mawhna leh tatsiatna ah alutdinga kidalna dinkhawl hi. Alungsim ganhing lungsim suakin, siatna panin laptohding hamsa hi. Asia apha theihna leh ngaihsutna vangte ganhing bang lungsim asuakdingin sal tang ta hi. Atawntungin ci-le-sa lungsim galdo dending ahi hi. Lungsim asiangtho sak Pasian’ hehpihna in eite hong panpihding hi. Asiangtho anamtui nate ah lungsim lamtoin ihngaihsun ding hi.12\nKalsuan simah Pasian’ makaihna azonglote adingin khangno khangham cih omloin, ngaihmuan nading omlo hi. Pasian tawh naitakin akizomte bek adingin asiangtho, ahoih, akiniamkhiat, leh lungnemnate zahtakna om pan hi. Joseph bangin lungsim-kulh lamding hi. Tuaciangin ze-etna in lungsim khensatna tawh kihemkhia ding hi. “Hih siatna banghangin bawlin ka Pasian mawhding kahi hiam?” Alianpen zeetna in mawhna panin paupen nading hituanlo hi. Nangmah bangzahtain ahong netcip hangin mawhnain nangma gamtatna ahi hi. Haksatna bulin apiangthaklo lungsim ah zungkha hi.13\nHihhun lauhuainate ngaihsunin, Pasian’ thukham azui eitein, eite sungpanin mawhna, peklenna, leh pal satnate paaikhia lo ding ih hiam? Thumaan thutak anei numeitein amau leh amau kidalloin omding hiam? Tua hikeileh zongsatna sungah kitumkik ding hi. Zeetna kongvangte tampi khak thei khading hi, ahizongin thupi thu leh nikteen puansilh thute phatakin na etcik kei uhleh ngaihmuanna omtuanlo hi.14\nNumeite in Gamtat Tuktehna Sangsakding.— Akiteeng khin, akiteeng nailo numeite hangin lungsim vangikna tawh hih lai ka at hi. Numeite in avang uh kemcing lo uh hi. Amaute in tangval leh papite’ lungsim tho sak uha, khalam lungsim anemte in thaangh awkding uh hi. Hihte, kiphal hileh, khalam navakna mialsak dinga, lungsim mit tawsak dinga, palsatna in mawhnain kilanglo ding hi. Numeite in vangnei takin kizem uh hileh lungsim’ thawhna omlo ding hi. Ama’ lungsim sungah thusia omlo ahiphial zongin zeetna sungah alut pasalte adingin zualzan nading hanthotna asuak hi. Kim leh pam mite ngaihsunin, kikemin, suahtakna la selo in, deihlo mite etcik in omloin, khalam puansilhin vangnei takin siatna ihpelding hi.15\nPasianin ahong lahzelzel thu tawh kituakin sanggamnute tungah thu gending kangaihsun hi. Siatna meelpuak tawh amaute kipeenglo uh hi. Asilh aten uhciangin akim apaam enlo uh hi. Pasian’ zia leh tong avomte bangin thukhuallo uh hi. Pasian’ hehpihna angah numeite bangin agen kammalte uh zakkhumlo hi. Sanggam pasalte tawh kimeltheihlua uh hi. Amaute tungah kingamin, amaute lakah aomdingin ateel tawh kibang lua hi. Mite muhding ut luadiak uh hi.\nPasianin ahong piak khuavak tawh kituakin, sanggam numeite in omdan atuam azuihding uh kagen hi. Vangkhualin, zum nameel theiin, aomding uh kahanthawn nuam hi. Akithuah uhciangin sanggam pasalte leh numeite in mumalmeel aneilo thugenna tawh hunbei sak uh hi. Pasian’ thu um numeite in ciamnuihna, kinohna, leh nuihna ah nuamsa uh hi. Hihin Khasiang- tho dahsakna ahi hi. Christian zia leh tong hizo taklo hi. Amaute in Pasian’ sungah akha uh thadimlo uh hi. Khuamial tawh kituam uha, asiangtho vantungmite hawlkhia uha, anuntakna uh niam mahmah hi.16\nNumeite in mite azolte ahi uh hi. Kineihna tawh pasalte muhding ut uha, zinei zineilo cih hiloin, Pasian’ thukham palsat pih dingin zol uh hi. Amaute’ kimanna abeidongin akha nuntakna uh lauhuai sak hi. Numeite in anuntakna uh sanglap uh henla, Christ tawh na semkhawm leuh, amaute huzaapna panin lauhuaina om zaw ding hi. Hih thu awlmawhlohna hangin leh Pasianin amaute athupi sehna kinngaihsut loin, amaute huzaapna in lamkhial lam manawh hi. Athaneihte uh manneilo a, anasepnate un kha gimnamlo hi.17\nMite’ muhding utin akipumtah, khangno pasalte lakah apumlut, zinei khin pasal hileh tangval laitawh kihawlin apumhante in Christ lamah akihei theilo-in, kahpasik bangin akhauh kei uhleh, Satan’ thaangsungah nalut ding uh hi.18\nChrist ie palai bangin tulai thumaan azuite kong thuum hi. Asiangtholo nuntakna nusia in, asiangtholo ngaihsutna apiate na nusia ding uh hi. Athaanghuai mawhnate kih unla, mudah un. Na kihona nangawn ah amaute kiangpanin kihemkhia unla, nalungsim uh tuizawi bangin kiphal un, “Lungsim panin aombangin kam in agenkhia hi” acih bangin kikem un.\nAsiangtholo thuhilhnate ading hunkhat zong pia kei un. Tuate tawh nanuntakna uh nin sak kei unla, na tuinak uh tuinin tawh ninnoi sak kei un.19\nAsiangtholo kammalte apaudingin akiphal numeiin Pasian’ deihna tawh kituakloa, tuabang zongsatna ahihkeileh nitna agenna numei in Pasiandan pualo hi.20\nAsiangtho Lawm leh Gual tawh Kidalin.— Sanggam numeite in kiniamkhiatna asin kul hi. Pumhanlo, kamtamloin, mipitang takin leh damtakin pau uh hen. Kamsiam ding hoih hi. Migi, ziadam, hehpihthei, mawhna maisak, leh kiniamkhiat leuh mi piangding uha, Pasian zong lungdam sak ding uh hi. Hihbangin omleuh, deihloh pawlsung pawlpua panin mite etna ngahlo ding uh hi. Mite in hih Pasian akihta nu pen asiangtho lawm leh gual tawh kidalin, mite’ nehthawhna pan kidal hi, ciding uh hi.\nPasian uma akinei numei pawlkhatte in akampaute uh kidawmlo, khauh pauin., siatna leh khialhna masuan uh hi. Ahizongin Pasian akihta numeitein Pasian’ thu lungngaihna tawh khanuntakna sanglap uha, thukhunte panin lampiallo ding uh hi. Satan’ khemnate panin amah kidal dinga, azolnate anialdingin kiging ding hi.21\nNote kongthum hi. Christ nungzui nahihna uh tawh dinmun sang nakah uha, mipi cing takin nungta un. Tuain note’ vang hong dal sak ding hi.22\nNgaihsutna Ukding.—Nangaihsutna ukin. Nasia takin nahanciam keileh nangah keiding hi. Aol nasep hilo hi. Hitaleh Pasianin hongnget nasep ahi hi. Mihing khem peuhin asepding thu ahi hi. Nangaihsutna tungtawnin Pasian’ tungah tavuan nanei hi. Amawkna sunmang leh asiangtholo thute ah hun nabeisak leh nangaihsutnate gamtatna bangin Pasianin amawhin hong ngaihsun ding hi. Tua ngaihsutna khempeuh natatkhiatlohna in hun nangahloh man ahi hi. Asun azanin sunmang matnain alauhuai zongsatna hia, siahuai mahmah hi. Khatvei nazongsat khit leh khol ding haksa mahmah hi. Tua hia, na ngaihsutnate asiangtho anamtui, akisanglap thu ah makaihin.23\nKipumphatna Kidawmin.—Kingekbawlin, kipum phatin, akipahtawi lua mite ka muhciangin na kasa hi. Tuabanga phatna alamente-in akam panun Pasian’ min alawhding uh zong kilawmlo ahihna ka mu hi. Mihing hinapi vantung holhin kiphat hi. Amaute in apuatham bekmah mu uh hi. Sanggamnu aw, akhialthei, mihingte, naupang ahia, upa ahia, zinei, zineilo khatzong ngekbawl kei un. Amaute thanemna natheihsak kei hi. Hih kingekbawlna leh kipumphatnain amaute suksiatna zong hithei hi. Mihingin gamlapi mulo uh hi. Pilna kisam uha, hihbangin kiphat uh hi.\nPasian’ na asem mite in, amaute sungah Christ ateeng ahihleh, khanuntakna tuktehna khiam kei uh hen. Sanglap zaw uh hen. Numeite ngekbawlna leh pumphatna tawh lungnopna ngahlo ding uh hi. Zinei leh aneilo pasalte in “Kahoihnate asia in akigending kaphal keiding hi. Ngun leh khamte sangin minhoihin tam man zaw lai hi. Nin abaanglodingin ka kemding hi. Mite in kamin agensiat uhleh tuabangin agendingin kiphal kei in. Tuabangmahin Jesu zong gensia uh hi. Amaute in Ama’ siangthona leh zia leh tong mawhbanlohna muhdah sak uha, tuahangin amaute in mawhsakna thuakden uh hi.24\nSiapa in aze-etleh.—Koikoi panin kiselphona ahong paiciangin, mawhna ah atualbial dingin hong kisam hi. Nang leh nang suahtakna la in na ut, nadah bawlmang dingin naheh a, zahtak akai numei nahihna siahuai sak hi. Na biangah ahong kitawpna, ahun hilo, amun manlote in Satan sawltakpa anialdingin hong makaih hi. Dinmun asangna panin ahong pai a, nasep siangtho asem ahihleh, namawhna in azah sawmin lianzaw a, Pasian akihta numei khat pen lipkhapna pia in, mawhna abawlna pan hilo, nakineihna leh Pasian’ nasem mite zahtak nahihna hang ahi hi.25\nPasian’ nasempa in ama’ ganhing lungsimte uklo, sawltakte limlahna zuilo hileh, ama nasep leh upna daisaka, mawhna zongsatna suaksak hi. Pasian’ nasem sia khattawh amawh manin sanggamnu in kisialhnading hilo, mawhna in mawhsakna neinawnlo hi, cihding hituanlo hi. Pasian’ nasemte in mawhna thei uha, akisuantakna uh akhiamding uh hituanlo hi. Mawhna in mawhna mahin kimu ding hi. Asiangthote’ lungsimin mimawhte’ zongsatna pelding uh hi. Sih theihna gu tawh ahong tu thei gulgu panin taikhiat ding ahi hi. Sanggamnute in lungsim siangin akisanglap uh hileh tuabanga siate ie nehthawlna nialdinga, bawlkik nawnlo dinguh hi.26\nKiteen Kiciamnaah Thumaanun.—Pa leh pasalin kiteen kiciamnaah bangzahin thumaan ding kisam hiam? Akim leh apaamah mawhsakna aomloh nadingin nungak leh pasal neisa numeite lungsim sungah Pasian’ thukham 10 ie tuktehna sangtawi ding hi. Tua thukhamte in zaimah mah, lungsim tawng leh tupnate nangawn ban hi, ci in Jesu in gen hi. Hih sanah mitampite poi mahmah uh hi. Alungsim tawng uhin Pasian’ deihbangin siangtholo hi. Amaute’ akisapna sangmahmah hinapi, talent zong ahoih mahmah nei tase leh, mawhna pen mawhna mahin kiciamteh sak ding hi. Mimawkmawk, talent ahaulo, khuavak tawmzaw angah, huzaap aneu zawte sangin amawhzaw in kingaihsun ding hi.27\nZinei pasalte ahilhdingin ahong kisawlnaah, nazi, natate nu tungah zahtakna leh ngaihna napiakding leei naba hi. Amaute tungah nakinnate napia dinga, amaute nopsaknading nangaihsut nate napia ding hi.28\nInnkuan pawlkhatte hong kilaka, pasal leh pa in avang leh Pasian’ maiah amihing hihna kemcinglo-in, Christ ie nungzui tawh kilawmna neilo hi. Amahin migi, ziadam, Pasian’ maiah leh vantungmite maiah it ding, zahtak ding, leh pahtawi dinga kamciam apiak azi adingin sepngamnate bawlzolo hi. Innkuan nasep asemdingin numei khat cialin, zi ahihleh suaktain, asamte apuah thapaai na tawh apasal lungdamsak hi. Hihbang ki itnate in pasal itna nam alak hilo hi. Hihsanah Satanin nasem hi. Inn nasem akicialte tungah zahtakna piakding hia, migi takin bawlding, ngaihsut ding ahi hi. Tuabansiah bawlding hilo hi. Tuabanga kilamnaihna aomlo dingin nakithawidan kidawmin.29\nInnkuan Suahtakna Kemcingin.—Innkuan suahtakna akisattat nahangin nuntakin bangzahin thangpaihna ngah hiam? Innkuan suahtaknain innkuan ie siangthona leh thupina adalding ahi hi. Azi’ thusim koh nadingin midang khat sap hong kula, innkuan thusim khempeuh tua nu kiang kitun ta hi. Hihin Satan’ ngimna hia, zi leh pasalte in abuai nading vaihawmna ahi hi. Hihthu tawpbaihleh hoih hi. Gimna tampi panin hon- khia thei hi. Khat leh khat khialhnate nupa sungah kepcing ding ahi hi. Nabuainate Pasian tung bekah ko in. Thuhilhna leh hehnepna ahoihpen Pasian kiangpan bekin hong paidinga, thaangpaihna omlo ding hi.30\nNumei khatin ainnkuan sunga apasal tawh abuainate pasal dangkhat tungah agenciangin ama’ kiteenna kamciam apalsat ahi hi. Apasal apahtawilo suaka, amau’ nupa kikalah kawmkhat akhung asuak hi. Tuakawm zai semsemin numei khatin ama’ gentheihna tangthu, adahna leh agimna tawh Christian pasal khat kiangah ahong paiciangin, tua nu bangmah genpihlo ding hi. Thu akoh nadingin zong asanggam numeite tel tuanlo ding hi. Tuabangin ahihciangin Pasian’ nasepna in mawhsakna angah ahi hi.31\nLampialloh nadingin Bangci kikepding.— Ihmite kiangah thu kagen hi. Jesu kiang nai leuhcin, na upna uh ahoih kizekna tawh zemin, Pasian deihbangin kampauna kinei hileh, akikham lampi ah lam napial keiding hi. Thungetna tawh navil kinken leh Pasian maiah aom tawntung bangin nakhempeuh nasem ding hi. Mawhna’ zolna panin nasuakta dinga, ninbanglo, satonna aomlo asiangtho nuntakna tawh nanuntakna abeidongin nakip ding hi. Akipat panin atawpdong namuanna nakep cingleh Pasian sungah nalampi kip ding hi. Hehpihna in akipat nasepna pen Pasian’ gam sungah minthanna tawh lukhu nakhu ding hi. Khasiangtho agahin itna, kipaakna, kilemna, lungduaina, migitna, hoihna, upna, kidekna, ahi hi. Christ in eite tawh aomkhawm hileh, eite in pumpi taksa tawh ihlunggulhna leh ihduh ihdahte ihkhailum ding hi.32


url: =US House Minority Leader dingin Nancy Pelosi kiteelcing kik ~ TK Lian :: ZOMI DAILY\nposted on 3 December 2016 at 9:37 am Lomkholna: News, Thangkhanlian, USA, World\nDec. 3, 2016: Trump makaihna tawh Republicans partyte vaihawmna (Trump’s administration) langpang (opposition) dingin US House Minority Leader ah January 3, 2011 panin a len House of Representatives Democratic Leader Nancy Pelosi kiteelcing kik hi. Pelosi pen United States House of Representatives a 52na hi a, 2007 – 2011 kikal na len hi. American khangthu adingin numei lak panin za lian pen (highest-ranking) a len masa pen leh numei House Speaker masa pen hi a, US politiciante lakah a kizahtak mahmah khat ahi hi.\nUS House Minority Leader zaa len ding kik dingin kum 76 a upa, California mi Pelosi in a kituhpih Rust Belt congressman kum 43 mi Tim Ryan vote 134-63 in zo hi. US President kiteelna ah Democrats ten a lelh manun makai luite laihna leh party siahsuahna neih ding deih a tangkopih a tam mahmah hangin Pelosi in a zaa ngah kik veve hi.\nPelosi in US House ah makai zaa kum 14 na len ta a, Tim Ryan in northeastern Ohio sunga om Youngstown area palai 7 veina (seven-term representative) a letna hi ta hi.\nRelated: Nokia te’n 2017 kumsung in Smartphone hong hawmkhia kikding\nRyan in a beisa kum 18 sungin Democrats ten House of Representatives ah majority kum li bek kingah a, tu tung President kiteelna ah Democrats gum den nasem mi vote neite (working-class voters) gupna kingah loin kiteelna kilel ahih manin Democrats party in nasem mite ading na nakpi takin i sep ding kisam hi ci-in Noverber 8 kiteelna ah Democrats partyte guallelhna hangin amah leh Democrats pawl khat lungkim vet lo uh hi.\nSource: Reuters/Wikipedia/ Thang Khan Lian\nPrevious: Zomi All D ngahte pahtawina kipia khin ~ Sia Pau Khai\nNext: Global Zomi Alliance (GZA) khawmpi 3 veina kibawl ~ Zomi Times\nLeitung pasal khempeuh lakah akumtam penpen in akiciamteh Japan papikhat sita (kum 113)


url: =(TEDIM CHIN) Sabbath pen Israel mite leh Egypt pan a apaikhia a tuleh atate ading bek hilel lo ahi hiam? Thuhilhkikna 5:15, Sawltak 15:20. - pathianhmangaihna-chin.com\nThuziakte » TEDIM CHIN »\n(TEDIM CHIN) Sabbath pen Israel mite leh Egypt pan a apaikhia a tuleh atate ading bek hilel lo ahi hiam? Thuhilhkikna 5:15, Sawltak 15:20.\nPosted Sep 16, 2021 nen Kevin J. Mullins A chhungah TEDIM CHIN\nThuziak let-tu Nau Tuang\nEnglish article here: https://lastmessageofmercy.com/article/view/a-deuteronomy-155-acts-1520-wasnt-the-sabbath-only-for-the-israelites\nEgypt-ah nasem na hihna uh le tua lai panin Topa na Pasian un a vangliatna khut le a thahatna tawh hong paikhiatpihna na phawk ding uh hi. Tua ahih ciangin Sabbath ni na tan ding uh Topa note’ Pasian in thu hong pia hi. Thuhilhkikna 5:15\nLaisiangtho in kician tak in Jesuh thu um te (Israel or Gentiles) in Sabbath leh kumsim pawite Zesuh van akah khitciang in tanguh hi ciin hong hilh hi.\n.Sabbath ni: Sawltak13:14,42,44; 16:13; 17:2; 18:4.\n• Kumsim pawite : Acts 2:1; 12:2-3; 18:21; 20:6,16; 1 Cor. 5:6-8; 16:8.\nHebia thuum mite kiangah Paul in hihbang in na gelhhi.\n"Tua ahih manin tu-a thu om zia-ah ci lehang ni sagih ni-in Pasian a tawlngak mah bangin Pasian’ mite a tawlngak nading omlai hi. 10 Bang hang hiam cih leh a nasepna panin Pasian a tawlngak mah bangin va pai-in Pasian tawh a tawlngate khempeuh zong a nasepna panun khawl ding uh hi. 11 Tua ahih manin amaute in a uploh manun Pasian’ tawlngakna munah a lut zawh loh uh bang hi loin va pai-in Pasian tawh i tawlngak khawm theih nadingin hanciam ciat ni." Hebia 4:9-11.\nHih Gentiles mi piangthak ten Sabbath hong tan nauh pen Pasian in tuabang ding a ana geldet ahi hi.\n"Ama na a sem ding, Topa’ min a it ding,\nama nasem a suak dingin Topa pawlin\namah a beel gamdang mite,\nSabbath ni tangin a siasak lo,\nka thuciamna hoihtakin\na lenkip mi peuhmah,\n7 ka mual siangtho-ah paipihin\nkeima thungetna inn sungah\nka lungdamsak ding a,\namaute’ meihal biakna le\na biakpiaknate uh\nka biakna tau tungah kisang ding hi.\nBang hang hiam cih leh ka inn pen\nmi khempeuh adingin\nthungetna inn kici ding hi." Isaiah 56:6,7.\nHoihtak in ciapteh dingkhat ah Gentiles mite in tuabang in Sabbath hong tan uh pen amau te-in Judah biakna a zui hilo a "Pasian biakna" azui uh hizaw hi.\nBang bang ahizong in sia pawlkhat te in Thuhilhkikna 5:15 siksan in "Sabbath pen Israel mi Egypt gampan a apai khiate ading bek hi ciin tua Sabbath pen tulai thuum mite ading hinawnlo hi," ciuh hi. Tua pen manlo hi, Pasian in Sinai mualtung ah Athukhamsawm apiaklai in hih bang in gen hi:\n“Kei pen salsuahna Egypt gam panin note a hong paikhiatpih Topa na Pasian uh ka hi hi. “Keimah longal pasian dang na bia kei ding uh hi." Paikhiatna 20:2,3.\nHihbang in Pasian in nagen sukmasa phot a tuabang in a sawm na dong nagen hi. Tualeh sia pawlkhat te lak dan hileh pen Pasian dangbia ken, thatken, guken cih te leh adangteng zong pen Jew mite ading bek himawk ding hi. Ahizong in tuasia tein hih pen sangthei lozel uhhi.\nPasian in thukham dangkhat agen ciang in , amah in amite ahotkhiatna phawksak zelzel hi. (Siampilaibu 22: 31-33, Thuhilhkikna 24:17-18 simin). Ataktak in, hih amau khiatdan Thuhilhkikna 5:15 aman hileh, Siampilaibu 11:45) a agen siantho napen Jew mite bekin ngah mawkding uhhi.\n"Bang hang hiam cih leh note’ Pasian ahi dingin Egypt gam panin note a hong pai khiatpih pa pen keimah Topa ka hi hi. Tua ahih ciangin kei siangtho ka hih manin note na siangtho ding uh hi,” a ci hi.(Siampilaibu 11:45).\n"Akitel khialh pen khat in Judah hi (ama suante Jew hi) hih behkhat tebek Sinai mual ah na omuh a, adangte a hileh Israel te leh, Egypt mite tawh akigawn gawp kahbia mihon amaute tawh hongpai khawm te hi-in, amau te in Israel Pasian nasang uhhi. Pai12:38; Siampi 19:33-34; Gamlak 15:15). Stephen in gamsung a Pawlpi te naci hi (Sawltak 7:38).\n"Israel mi ihcih in, Pasian thu um Pawlpi, Pasian' Thukham leh Jesuh' Teci panna a um te ahihi" (Micah 5:2-4,7-8, Mangmuhna 12:1-5,17). Tawntung lungdamna thupen Zesuh leh Nungzui te bek in hilh lo hi. Paul in hih cibang in nagen hi "Bang hang hiam cih leh amaute in Lungdamna Thu a zak uh mah bangin eite in zong i za hi. Amaute in Lungdamna Thu a zak uh ciangin upna tawh na sang lo uh ahih manin a thuzak uh amaute adingin a phattuamna om lo hi."Hebia 4:2). Tua ahih man in Sabbath pen Jew te ading bek hi theilo hi, Piancil pekin mikhempeuh a dingin nakipia a (Piancil 2:1-3) tuapen Sinai mualtung ah Israel (Pawlpi) nakipia suk a, "mitampi" aphading Ephraim mite zong nakihel uh in, "mitampi" a khiatna bulpi in "Gentiles mi tampi" cihna na ahi hi.(Piancil 48:17-19).\nSabbath pen Jerusalem a thuum mite adingbek hilo hi.\n" Ni guk sungin nasep kizo ding a, ahih hangin a ni sagih ni pen a thupi tawlngakna Sabbath, a siangtho kikhopna ahi hi. Note in tua ni-in na na sem kei ding uh hi. Tua pen note’ tenna khempeuhah Topa adingin Sabbath ahi hi" Siampilaibu 23:3.\nAbraham tawh kisai in Pasian in hihbang in cihi, "Abraham in ka thu mangin, ka sawlna, ka thupiakna, ka ngeina kip le ka thu zui hi,” ci hi (Piancil 26:5). Abraham in hih Thukhamte lai mal a a kipiak ma in nazui khin zohi, amah pen Gentile mi Babylon pan, tulai Iraq pan hi( Piancil 11:31, 12"1-4). Ahih hang Abraham in Sabbath a tang hiam? tang hi, ka ngeina zuihi acih tua hi. Pasian' ngeina in pawite leh leh Sabbath te tawh kizom (relate) hi (en in Siampi 23:14,21,41).\nPaikhiatna 16 ah vantung pan in akia Mana thu muhi hang. Tua pen niguk nasep hunsung a khawp ding hia, ahihang Nisagih nipen tawlnga ding uh a, tua ni khawmlo ding cih hi. Pasian in hibang in genhi:\n"Tua ciangin Topa in Moses kiangah, “En in, note adingin vantung panin an kong zusak ding hi. Keima thu a zuih uhleh a zuih loh uh ka theihtel nadingin mite paikhia-in nisimin ni khat khamkhop ding kaikhawm ding uh hi." (Paikhiatna 16:4).\nHih pen Pasian in athukham laimal a gelh in a piakma leh Sinai mualma hi cih ciamteh ni. Mite in thumang loin Sabbath ni in Mana khawm dingin hong paikhia uh a, ahih hang khat zong mulo uhhi. Tua thu hangin Pasian in hihbang in gen hi:\n"Topa in Moses kiangah, “Ka thupiakte le ka thute zuih ding bang tanvei nial ding na hi uh hiam?" (Paikhiatna 16:28).\nPasian in Abraham in Ka thumang in, ka thukham ka ngeina te zui hi cih agen na mukhin hihang, ahih hang in tulai a mite in zuilo cih mu hihang. Amaute in Sabbath tanloh natawh Ama thukham zuilo uhhi, Abraham in Sabbath pen tang hamtang ding hi. Tuahi kei leh, Abraham in Kathu mang in Kathukhamte zui hi Pasian in cilo dinghi.\nJerusalem council tawhkisai bangci?\n"20 milim biakna-a kizang an khempeuh a siang lo suak ahih manin a nek loh nading uh, numei tawh khialhnate panin a kikep nading uh, a si luangkhiasak loin a kigawlmek sate, le sasi khat peuhpeuh a nekloh nadingun lai i gelhzawk ding hoih ka sa hi." (Sawltak 15:20)\nPastor te leh siate tampi in hih Sawltak 15:20 a thuum thak te thu li tawh a dawibiakna ngeina pan un ki kepding cih Jerusalem council a a thunkhen nate uh hong manpahpah uhhi. Tua siate in a mangngilh uh pen in, hih thuhilhna liteng in hilhkholh na bek hi in Gentiles thuum mite thuhilh nading bek hilo hi. Hih thuhilh na liteng pen in Pasian thukham pan a direct a a lak uh ahihi.\nMilim biakna pan kikep ding (Pai 22:20)\nNulehpa mawhna paktat na pan kikep nading ( Siampi 18, Gam 25:1-3)\nThahna tawh kisai ( aki lawm akituak a ganhing te goding cih hilhna (Piancil 9:4)\nSisan nelo ding (Siampi 17:10-15, tuapen nek leh dawn thukham pan alak kik uh hi, Siampi 11, Thuhilhkikna 14).\nHihteng bekpen thu ummi te zatloh loh ding hilo hi. Ahih hang in hih thuhilh nateng pen tuahun a Gentiles mi thuum mite in, dawibiakna ngeina pawlkhat a nazat khak lai tenguh tawh kituak ahihman a hih teng ahilh uh ahihi. That lo ding, gulo ding, nu leh pa mawhna bawl lo ding, hazalo ding cihte pen kikham hi. A taktak in hih bangin Sawltak 15:21in nagen beh hi, hih Gentiles thu ummi te in Pasian kumpi gamthu hong sin uh a Pasian' ngeina man taktak te hong thei sem sem uh a Sabbath sim in Mosi lai atte ( Piancil-Thuhilhkikna) hong sin uh hi ci hi.\n"Bang hang hiam cih leh Sabbath nisimin kikhopna innte-ah Moses Thukhamte (Piancil pan Thuhilhkikna) kisim ngitnget a, khua khempeuhah Moses thugente mah hilh belin kinei hi,”. Cihi. (Sawltak 15:21)\nHih tengah Sabbath tandingcih kipsakna kitel tak leh siangtak in Gentiles thuum te in Sabbath ni tang in tua ni in thu sin hicih kimu hi.\n"Christian masate te in Jew te Sabbath tang uh hi. ...tua ahih man in Christian ahih na asawt ta te in, Sabbath ni in kikhawm in Pasianthu sinkhawm uh a, tuani in thukham bu sung a thu te pawlkhat sim uhhi..."(The Whole Works of Jeremy Taylor, Vol. IX, p. 416 (R. Heber's Edition, Vol. XII, p. 416).\n“Gentile Christians te in zong Sabbath natang uhhi ” (Gieseler’s Church History, Vol. 1)\n"Christian masate a tamzaw Jew te hi a, Jesuh sihna a phawk na un Paisanpawi man taktak (nekkhawm) na zanglai uh a, tuapen Gentiles te sungah Zesuh asang te in zong nazang suak uhhi." (A.T. Jones, Great Empires of Prophecy, pp. 213)\n"Ni-Sagih Sabbath pen Siangtho takin Zesuh in natanghi. Nungzui te leh Christian masa te in zong Ladicea council dong ah na tanguh a, (A. D 363 - 364) sung in damdam in tan loh ding in hong phiat uhhi." (Dissertation on the Lord's Day, pp. 33-34).\nChanchinthu hi lo subscribe rawh\nDiklo Taka Setana Lanchhuahtirna\nS. Barich • May 17, 2022 • 16 Tawknate ဇာတိပကတိအတိုင်း စီရင်ကြလော့။ ငါသည်လူကိုမစီရင်။ (TEDIM CHIN)\nD. Brown • May 16, 2022 • 504 Tawknate Kum Tul Thu (Mangmuhna 20)\nK. Pau • Feb 07, 2022 • 115 Tawknate Tuuno Mopawi Kum 1000 Thu (Mangmuhna 19)\nK. Pau • Feb 07, 2022 • 122 Tawknate (TEDIM) Hih in Pasian heh na ahi hiam?\nJ. Schulberg • Feb 04, 2022 • 116 Tawknate (TEDIM) "Zesuh in ankhempeuh siang mah hi cihi lo hiam?" Mark…\nK. Mullins • Jan 02, 2022 • 157 Tawknate Bang hang in Pasian in asia ka tunsakding pan in ka kisik kik…\nD. Brown • Oct 09, 2021 • 225 Tawknate (TEDIM CHIN) "Zesuh in ankhempeuh siang mah hi cihi lo hiam?"…\nK. Mullins • Oct 08, 2021 • 239 Tawknate (TEDIM CHIN) Pasian' hehna icih in bang hiam? Mangmuhna 6:14-17.\nK. Mullins • Oct 08, 2021 • 243 Tawknate (TEDIM CHIN) Pasian in a sia (gitlohna) abawl hiam? Isaiah 45:7.\nK. Mullins • Sep 22, 2021 • 255 Tawknate\nChhiar tam ber\nPathian Chu Chhiahhlawh A Ni, Bawih Pu Ani Lo\nJ. Schulberg • Jul 12, 2020 • 816 Tawknate ဇာတိပကတိအတိုင်း စီရင်ကြလော့။ ငါသည်လူကိုမစီရင်။ (TEDIM CHIN)\nD. Brown • May 16, 2022 • 504 Tawknate I vengte hmangaih rawh\nSanga • May 08, 2021 • 474 Tawknate Ka thian chibai le\nSanga • Jul 01, 2021 • 360 Tawknate Nga ti nge Pathianin Adama chu tui taka a mut hilh tir a, a…\nA. Ebens • Aug 07, 2021 • 287 Tawknate (TEDIM CHIN) Sabbath pen Israel mite leh Egypt pan a apaikhia…\nK. Mullins • Sep 16, 2021 • 284 Tawknate (TEDIM CHIN) Paul in Ni khat peupeuh a Siangtho a tanpen bangmah…\nK. Mullins • Sep 17, 2021 • 267 Tawknate (TEDIM CHIN) Pasian in a sia (gitlohna) abawl hiam? Isaiah 45:7.\nK. Mullins • Sep 22, 2021 • 255 Tawknate Darkar khat tal Kross en dun I la\nA. Ebens • Sep 15, 2021 • 251 Tawknate (TEDIM CHIN) Pasian' hehna icih in bang hiam? Mangmuhna 6:14-17.\nK. Mullins • Oct 08, 2021 • 243 Tawknate (TEDIM CHIN) "Zesuh in ankhempeuh siang mah hi cihi lo hiam?"…\nK. Mullins • Oct 08, 2021 • 239 Tawknate Bang hang in Pasian in asia ka tunsakding pan in ka kisik kik…\nD. Brown • Oct 09, 2021 • 225 Tawknate (TEDIM) "Zesuh in ankhempeuh siang mah hi cihi lo hiam?" Mark…\nK. Mullins • Jan 02, 2022 • 157 Tawknate Tuuno Mopawi Kum 1000 Thu (Mangmuhna 19)\nJ. Schulberg • Feb 04, 2022 • 116 Tawknate


url: =Thuthak Tomkimcing 1 July 2014\nA. NLD party ah 3.3 Million letmat te thuzuau vive kici miau.\nNLD Party thu kimpih 3.3 Million in khutkuih mingelh na pen thu diklo vive kihel hi cih 88 guizui namthak kemcing te in gen khia miaumiau hi. 436 thukhun bawlna zui in NLD party bek in sem leh haksa lua ding ahih man in 88 makaite zong pawl bawl ahihi. Ahizong NLD bekbek hizah in thu kimpihna om pen thuzuau om thei ding cih 88 in mu khia hi. * (88 Makai te OK kipia kha lo zong hi thei maimai in teh.)\nB. Inndawl 15 pan Hingtang pipi kikhia suk Lutang phel nihsuak.\nMalaysia khuapi Kuala Lumpur city Setapak vengpi Block E ah' Kawlgam mikhat inn dawl 15 pan in migilo te in 30 June 2014 nitaak daak 1:00pm kimpawl in khia suk uh hi. Leimaai lak tusuk in alu phelnih suak in kitam hi. Tua mun ah Zomi pawl khat zong om cihkiza hi. Athu nung ah Kachin minam te cih ciang in ki theipan hi. Banghang in inn dawl 15 pan kikhia cih thudik kikan san kici hi.\nC. Tedim Leilum veng ah Zolai Tanli sang thak kizo ta.\nTedim Leilum veng ah Zolai tanli sangthak atung siksan akuakzai asah te kilam in, akiim umna leisan, akhuam Phatsing akilam akizo hita hi. Asungah zat ding tutphah Dawhkaang, leh Innsung khandei nate kisam lai hi. Akiim ah Sya inn ding zong kisam lai cih kiza hi. Amun lem taktak loh na khat om in Sang inn mai leh Tualpi kizom leh nuam mahmah ding kicihi. Sep lai ding in Ekbuuk zunbuk zong kilam thei nailo ci hi.\nD. Malaysia mat kipat kik' Naungek ni 40 pha pan zong ki man.\nMalaysia Pinaang tuikulh ah phalna omlo nasemte mat kipan kik uh hi. 26 June 2014 ni zan kim in Kampung Bagan Lebai Tahir ah O lut in Kawlgam mi 22 leh Gamdang mituamtuam 27 man uh hi. Tua akiman lak ah ni sawmli apha pan naungek khat kihel ci hi.\nE. Nay Pyi Taw Myanma Suang manpha zuakna Euro 4 Miilion .\nNay Pyi Taw ah June 24 pan kipan Myanma sunagman pha zuak uh a, atam man in a leizozo in suang ngah uh hi. Ni li sung in Suang zuakna pan in Euro dangkaa 4,000000 val man ding khawng uh a, sumlut nasia mahmah hi.


url: =Joshua 4 - Baibal Olcim\n1Jordan aka kat namtom boeih loh a soep la a om van vaeng daengah Joshua te BOEIPA loh a voek tih,\n2“Pilnam lamkah te namamih ham hlang hlai nit tuek laeh. Koca khat lamloh hlang pakhat, hlang pakhat saeh.\n3Te phoeiah amih te uen lamtah thui pah. Jordan tuilung, rhaltawt hmuen kah khosoih kho a pai nah lungto hlai nit he namamih ham phuei uh. Te te namamih taengah kat puei lamtah khoyin kah na rhaeh nah rhaehim ah khueh uh,” a ti nah.\n4Te dongah Joshua loh hlang hlai nit te a khue. Te te koca pakhat lamkah hlang pakhat, hlang pakhat te Israel ca khui lamloh a hmoel.\n5Te phoeiah amih te Joshua loh, “BOEIPA na Pathen kah thingkawng hmai ah Jordan tuilung la kat uh lamtah Israel ca rhoek kah koca aka om tarhing loh a laengpang dongah lungto pakhat pakhat rhip kawt uh.\n6Te daengah ni miknoek he nangmih khui ah a om eh. Thangvuen ah na ca rhoek loh nangmih te n'dawt tih, 'Hekah lungto he bahamlae,' a ti ni.\n7Te vaengah amih taengah, “Jordan lan ham vaengah BOEIPA paipi thingkawng hmai ah Jordan tui kak coeng. Jordan tui a kak coeng dongah hekah he Israel ca rhoek taengah poekkoepnah lungto la kumhal duela om saeh ti nah,” a ti nah.\n8Te dongah Joshua loh a uen vanbangla Israel ca rhoek loh a saii uh. BOEIPA loh Joshua taengkah a thui bangla Jordan tuilung lamkah lungto hlai nit te Israel ca rhoek kah koca tarhing la a koh uh tih rhaehim te a paan puei phoeiah a khueh uh.\n9Te dongah paipi thingkawng aka kawt khosoih kho kah rhaltawt hmuen, Jordan tuilung ah Joshua loh lungto hlai nit a ling tih tihnin due om pueng.\n10Pilnam taengah Joshua loh thui hamla BOEIPA loh a uen hno te Joshua taengah Moses loh boeih a uen vanbangla boeih a coeng due thingkawng aka kawt khosoih rhoek khaw Jordan tuilung ah pai uh. Te vaengah pilnam long khaw baang kat uh van.\n11Aka kat ham koi pilnam loh boeih a soep van neh BOEIPA thingkawng neh khosoih rhoek khaw pilnam kah mikhmuh ah kat phai van.\n12Reuben koca rhoek, Gad koca rhoek neh Manasseh koca hlangvang te tah Moses kah a thui bangla Israel ca rhoek kah a mikhmuh ah caem la cet uh.\n13Jerikho kolken ah caemtloek ham thawng sawmli tluk loh BOEIPA mikhmuh ah pumcum uh tih caempuei la khoong uh.\n14Te khohnin ah BOEIPA loh Joshua te Israel pum kah mikhmuh ah a pomsang tih a hing tue khuiah Moses a rhih uh bangla anih khaw a rhih uh.\n15Te phoeiah BOEIPA loh Joshua te a voek tih,\n16“Olphong thingkawng aka kawt khosoih rhoek te uen lamtah Jordan lamkah ha luei uh saeh,” a ti nah.\n17Te dongah Joshua loh khosoih rhoek te a uen tih, “Jordan lamloh ha luei uh laeh,” a ti nah.\n18Te dongah BOEIPA kah paipi thingkawng aka kawt khosoih rhoek loh Jordan tuilung lamkah ha luei la ha luei uh. Tedae khosoih rhoek kah a khopha loh lanhak la a cawt van neh Jordan tui khaw amah hmuen la bal tih hlaem hlavai kah bangla tuikaeng tom ah khawk li.\n19Te dongah pilnam loh Jordan lamkah ha luei uh tih a hla khat dongkah a hnin rha vaengah tah Jerikho khocuk rhi kah Gilgal ah rhaeh uh.\n20Te vaengah Jordan lamkah a khuen uh lungto hlai nit te Joshua loh Gilgal ah a ling.\n21Israel ca rhoek te khaw a voek tih, “Thangvuen ah na ca rhoek loh a napa rhoek te a dawt uh tih, 'Hekah lungto he bahamlae?,” a ti uh vaengah,\n22na ca rhoek te khaw tukkil uh lamtah, “Jordan he Israel loh laiphuei longah a lan ti nah.\n23Na Pathen BOEIPA loh carhaek tuipuei kah a saii bangla na poeng hil na mikhmuh kah Jordan tui te na Pathen BOEIPA loh a kak sak. Te te mamih loh m'poeng hil mamih mikhmuh ah a rhae sak.\n24BOEIPA kah tlungluen kut te diklai pilnam rhoek loh boeih ming uh kangna saeh. Te daengah ni na hing tue khui boeih ah BOEIPA na Pathen te na rhih eh,” a ti nah.


url: =Zomi Genvai kipawlna kum (5) cin kikhoppi ah sapna :: ZOMI DAILY\nZomi Genvai kipawlna kum (5) cin kikhoppi ah sapna\nposted on 29 October 2014 at 10:50 pm Lomkholna: News, ZAM, Zomi\nMalaysia gamsung a om Zomi te sungah akumkum in misi kitam toto a, pawlkhat bang lam-etloh pipi in sihloh na ding pi ah a si zong ki om zen hi. Tuabang aa sihna tungtang ah vaipuak sem dingin ZSM/ ZOMI GENVAI KIPAWLNA ci in Pawlpi pawlkhat leh Khua kipawlna pawl khat kipawl in 2009 kumin ZAM zumpi panin kiphut hi.\nTua hi aa tu in ZSM kum5 cingta hi. Hih kum5 sung ZSM nasep na pulakna, hong nusia khinsa Zomi te phawkna leh mailam ah Malaysia a om Zomi te cidam ngiat nang thungetna hun thupi khat neiding ih hih manin Khua kipawlna khat pan atawm pen 3-5, Pawlpi khat pan atawm pen 3-5 ta leh, Malaysia gamsung aom Pasian nasem sia/ma peuhmah nong kihel hamtang nangun zahtak na lianpi tawh kong zasak uhhi.\nSihna vai tawh kisai ahih manin kua khua, kua kipawlna, kua Pawlpi ah hong tungding cih kuamah in genkhol theilo ih hih manin vai tuamtuam tawh tehkak lo a, ZSM kum5 cin ki khoppi ah nong kihel hamtang nangun ZSM zumpipan in zahtak na lianpi tawh kong sam uhhi.\nAni : Nov 03, 2014 Monday\nA hun : 12-03pm\nPrevious: Thuthak Tomkimcing 29 Oct 2014\nNext: Tulaai leitung Thuthang Tuamtuam Updates October 29, 2014\nKilawmlel napi ahihetlo khat\nNa Nu le Na Pa um kei in (6) ~ Lian Tuang\nNa Nu le Na Pa um kei in (9) ~ Lian Tuang


url: =Ka Suah Ni ~ Hau Za Cin :: ZOMI DAILY\nKa Suah Ni ~ Hau Za Cin\nposted on 23 April 2016 at 7:00 am Lomkholna: Article, Hauzacin\nKa suah ka pianni pen ka khuatheih zawh mikangte banga ‘birthday celebration’ cih a nei tam hetlo pawl hi ing. A peuhpeuh in mite in ‘birthday’ ciin a lim bawl mahmah uh ka muh ciil pek pan lamdang ka sak mahmah khat pen – banghang in mite in amau birthday pen Christmas zah in lim bawl uh hiam – cih hi den hi. Banghangin amau leh amau kipahtawi uh hiam? Banghangin amau leh amau kithupi bawl uh hiam cih hong lian mahmah hi.\nHih thu ka gen sawm simin Shillong a ka tunu Lia Linda Khan Cing in, “Ka Pu Cin lah ‘koh hun lai’ ci pahpah” hong cih ka mangngilh thei kei hi. Khan Cing te unau kiangah, “Koh ka neu lai un birthday cake cih khawng kithu ngaihsut masalo hi” ka cih ciang, ‘koh hun lai ci pahpah ken’ hong ci ngei hi. “Koh neu laiin numei in pheituam tenglo hi” ka cih ciang ‘noh hun lai leh tu hun kibang nawnlo hiven’ hong ci kik lel hi.\nKei leh tu hun na kibang nawnlo dan hihtuak hi.\nKa cih ciangin hun kikhek a, khang kilamdang hi. Vai kibang nawnlo a, thupi sak kidang hi. Deih kikhel a, duh kikhel in, lungsim ngaihsutzia nangawn a kikhel hita hi. A hoihzaw in hong nusia a, a sia zaw in hong pha hiam? A sia in hong nusia a hoihzaw in hong phata hiam – a thei i om tam maw?\nTu kum ka suahni in kei zong lametlohpi in mun tuamtuam pan “Happy birthday” cih laikhak ka ngah zeizai hi. Lamdang kasa a, thupi zong ka sa a, lah ka zat tam hetloh ahih manin ka mangbang phial hi. Laigelh ning ciin ka kithawi a, manlahna tuamtuam tawh ka zom man kei hi.\nNoh e leh, Suah Ni Lungdamna na bawl ciat uh hiam?\nSuah Ni lungdamna bawl ding hoihlo cihna ding ka thei tuan kei hi. A hoih pen hi cih zong ka gen thei tuan kei hi. Ahi zongin gam tuamtuam, mun tuamtuam ah omta ihih manin hun khempeuh ah kiphawk manlo, kihopih manlo in leitung khangto mite nasep bangin kimanlah ciatta ahih manin Suah Ni pen kiho hun, kiphawk hun, kikholh hun dingin paulap a hoih mahmah ahi hi. Numei pasal ki itte diakdiak adingin paulap hoih khat suak a, a kiho kha ngeilo, a kigim neih mite adingin zong kilemna a pianna dingin a hoih khat ahi hi. Lawm lui leh theihpihsa mite tawh kizop kik nadingin zong a hoih mahmah khat hi a, lawm thak bawlna dingin zong hun manpha suak hi.\nSuah Ni lungdamna bawl cih mana sum leh pai tampi bei a vai lianpi guang ding cih ahih loh hangin it leh ngaih leh lawm leh gual tawh kikholhna khat bawlna dingin a hoih mahmah suak hi. Neilopipi leh haksa pipi in bawl teitei ding cih ahih loh hangin i hihna ciangciang tawh i bawl theih leh a siatna omlo hi cih ka phawksa’n hi. Sangkah laiin lawmte in ciamnuih cihtak in bread tungah khuaimeivak de in temtawng tawh tua bread hong tumtansak uh hi – tua pen NEHU Hostel hi a, 1997 kum bul lam hi. Birthday Cake hilo in B’day Bread temtawng tawh a kitumtan hi. A temtawng zong a ekseu pian khat hi a, bread zong Shillong a Spencer bread, plastic tawh a kituam ahi hi!\nSuah Ni bawlna thu tampi mite in na gelhzo uh hi. A diak in mikang gam ah na limzat uh a, US President lui JFK suah ni bangin Marilyn Monroe in “Happy Birthday” la na sa ngei hi. Suah Ni hun zang khawm bek hilo in a phei tungah kitawi uh cih khawng kigen toto lai hi. President khat nangawn Suah Ni zatna pan nungak melhoih tawh na kigen toto kha liang hi. Suah Ni zatdan zong a hoih kim hilo a, a siatna lam zong om thei cihna hi.\nKumsim March kha hong tun sim in ka phawk khak khit loh hang ka Suah Ni hong tungta cihna hi. A hoih a manpha a zat ding a thupi pen hi a, Christmas sangin ka thupi bawlzawk khak ding bel ka kidop ding ahi hi.\nPrevious: Pasian in na mawk sep lo hi!\nNext: Computer zangin, na mit dawmin\nA Khatveina Zozaang Khua ah Zomi Nam Ni bawlna\nTulaai Leitung Thuthang Tuamtuam Updates May 24, 2015


url: =Muh ciil Melbourne – 6 ~ Hau Za Cin :: ZOMI DAILY\nposted on 1 October 2015 at 8:29 am Lomkholna: Article, Hauzacin\nMuh ciil Melbourne – 6\nNi 4 ka om nitak uh nitaklam nai 4 in Cingpi lawmnu Siamah Nuambawi in amau inn ah anne dingin hong sam a, ko zong mite deihsakna i tan hampha si hang e ciin ka pai pah uh hi.\nMelbourne khuasung pen gol mahmah a London khuapi sang a zah li (4 times bigger than London) in golzaw ahih manin inn khat pan inn khat kihawh ding pen baih ziauziau hetlo in a tawmpen minute 30 bang kitai hamtang a, a gamla te bang nai khat valval mah kitai hi. Lamkhial leng bang kiziakai zawlai hi ei! Mihing million 4 val tak a omna khuapi ah Zomi zong a kiu khat pan a kiu khat ah na om kawikawi uh a, a kinailua na om mello uh hi. Khe tawh pai keukeu cih bang omlo in Japan te, USA te, Europe te in a bawlsak uh car hoih nono tawh na kikhawh zeuzeu uh a, nuam kasa mahmah uh hi. Khuasung vakna peuhpeuh munthak hiden a, mel thak kimu in, mite omdan thak a kimu den ahi hi. Tua mahmah zong pen mikangte in ‘sight seeing’ ‘khuadak dinga vakkhia’ a cih uh, khuamu, khuadak kihi den mai hi. Hampha cih pen uanglua hetlo a nuntak man om cileng zong a kikhiallo ding hi.\nSiamah Nuambawi te inn ka tun uh ciang nitak nai 7 hidekta a, ahi zongin ni tum nailo hi. Khuazing ding pen nai khat peuhmah omlai hi. Nipi lai bangin nitak nai 9 ciang khuazing pan ci uh a, khua nuam ahihna kilangsak hi. Inn lam ah bel tua hun in mang hoih pipi kiman khinta hi!\nA innsung uh ka lut uh ciang a sual singpek uh san liklek a, te kelkel in naal mahmah a, thak liklek lai hi. Inn thak liklek ah ka lut uh tam nailo ahih manin nitum ding nizung in a kap didiai tawh kilawm diak lai hi. A taklam ah lupna room khat om a, a zom ah annbuk leh annekna om in, a zom ah tui buk leh naupangte kimawlna om kik a, naupangte lupna leh a pa leh nu Pa Suan leh Nu Man lupna om in, a veilam ah TV room leh lengla dona tutphah nuam kikoih a, niangtui ngakna tutphah sang leh tutphah niam zong om dimdiam hi. Aussie tung Zomite in TV gol mahmah na nei tek uh a, a mel lah kician, a ging lah kiza in hoih thei mahmah hi. Siamah Nuambawi lawmpa pen nasep thanuam mahmah hi cih a kigen za ngei ka hih manin a inn uh a nop mahmah zong a lamdang hi kei; a sem, a zongte mah a hoih a nei masa ding hi ka ci hi.\nPi leh Pu lupna ka et uh ciangin Zopuan leh Zodial na kikhai in siangtho takin na kikem zilzial a, cidam huai kasa mahmah a, Zomi gimnam zong ka sa hi. Pa Suan in, “Ko lupna bel Zopuan tawh na zem pah ung ei,” hong ci a, pianna mun leh gam leh minam a itna bei nai hetlo cih hong phawksak hi. Amah leh Nu Man lah cidam mel in san viuveu uh a, a tute tawh kikhawl in a duh a deih uh ne thei uh ahih manin khangkhat nuntak ciatciat ah a hampha uh kasa hi.\nPa Suan tawh a huan sung uh en in a innkatau vuah ka tut uh ciang kum tampi kithuahsa bangin ka holim uh kimu mahmah hi. “Na lai gelhte internet pan na sim den ing,” hong ci a, tua manin ka holim nop lam uh a kibang tampi hong phul naunau in lawmta bangin ka kikhawl uh hi. Ka pa gual tawh lawmta bang kiho thei ka kingaihsut ciang lamdang kasa liang hi. Pa Suan thusiamna leh pilna kilang kasa hi. Ka mangngilh theih hetloh ding tha ka ngah mahmah na thu khat hong gen hi. “Sia Khoi Lam Thang in Zangkong pan Lai Siangtho bu khat hong khak vangvang hi,” ci hi. Laisim thanuam mahmah hi cih kilang a, Lai Siangtho khak taak mipa hi cih kilang hi. A khakpa’ in a khakpa tungah bangzah deihsakna nei hiam cih hong ngaihsunsak hi. Khaktaak sa kei leh khak hetlo ding hi. Khak taak hi cih a theihna dingin a Lai Siangtho itna thu theih kisam ding hi. Mi khat in Lai Siangtho sim ut mahmah, deih mahmah hi cih a theipa pil a, tua banga lai a sim ut mahmah pa etteh tak mahmah hi. Mihing pen i kigengen loh hangin a ki encik vive ihi a, i deih lam, i lunglut lam, i lunggulh lam sawt kikhawl semsem leng a kithei toto vive ihi hi. Tua banga i kitheih tohtohna ah mi pawlkhat pen za duh mi, zu duh mi hi, sum duh mi hi, mi huaiham hi, midang itna nei hi, midang khualna nei hi, angsung thei mi hi, mi deidan nuam nam hi, etc cih bangin kikhen thei hi. Zomi sungah mi bangzah in laisim uk mi hi, laisim thanuam mi hi, Lai Siangtho khak taak mi ciin hong thei tam aw… ei leh ei kingaihsun kik ciat ni. Pa Suan in a Lai Siangtho bu masate sia dimdem in sim khin, zangkhin a, a thak Siapa khak vangvang pen a zat saan laitak hi. Topa tawh kikhawl, a kammal sim mipa thupi kasa hi.\nKa holim uh nuam sim hiding hiven, kihuang deudeu a tutna kibawl, nauluai lah hisamlo tung ah zong tu manlo in innsung lam pan “annek theihta” hong kici a, koh zong ka lut pah uh hi. Kumpi David in Late 23 sungah annekna sabuai dim in a kilui ann leh lenggahzu (mehtui) a gente hong phawksak hi. Lawmnu Cingpi bang in, “Five Star Hotel sang nasia zaw hilo maw” cici mai hi. Deihsakna ankuang tungah sa tuamtuam leh anteh tuamtuam kilui in a limnono in a kibawl vive ahi hi. Israel te Sehnel gam ah a vak lai un a kivakna ann uh VAMIM zong kilui ahih manin Florida ka zin laia Vamim sa hankeu ka nek zihziah lai uh ka phawk a, lim ka sa ngaungau uh hi. Vamimsa pen a thau omlo, ahih hang vasa sa ahih manin namtui in ciil mahmah a, sa siangtho leh limci, sa lim in a kigen ahi hi. Tua bang sa ka nek khak man un hampha ka kisa uh a, ka genkholh uh hi hetlo napi meh lim nono hong lui uh ahih manin a zindo khatveina uh hilo cih kilang hi.\nGil dim phit phet in kine in a dingkhia masa zo zong ka om kei uh hi. Holimlim in a gualnuam ka hi uh hi. Siamah Nuambawi te innkuan nasep hahkat in thanuam uh a, Topa in zong thupha pia in lawhcing mahmah uh a, gamdang pan a paite lak bek hilo a omsa mikang lak ah zong a zahpih huai hetlo hamphatna, neih leh lam thupha tampi tang uh hi. Zomi te in i hihnop peuhpeuh hanciam takin sem in hih lehang kuamah kidemlahlo, kuamah nuai ah kiomlo hi cih mit tawh a kimuhna lim leh mel ahi uh hi. A ihmumu mipa innsungah bangmah omlo a, zingsang thobaih in a nasep a hanciam mi innsungah nek ding kisam ngeilo hi cih Paunak sungah kigelhte hong phawksak hi.\nA pasal adingin zi hoih hi a, a tate adingin nu hoih hi in a pianna nu leh pa adingin tanu manpha hi a, a teekte adingin mo hoih hi in a mi leh a sa ading minam a lamsang a minpha sak Ruth banga hoihna tawh mite lungsim a zo nuntakna hi. Tomvei kikholhna pan a ithuaina kilanga, sauvei kikhawl leng a manphatna kiciamteh toto ding hi. Mi manpha, nuntak manpha i cih a hoih a kilawm etteh taak ding a kilangsak nuntakna hi.\nLaphuakpa in, “Omkhawm lai leng nuam lai, Hunte’n hong khengta” acih bang un, holimlim leng nuam napi, zan hong sawt hiaihiai in, lengla dona tutphah nuamte pan hamsa pipi in kidingto a, “mangpha” ciin kikhen hong kulta hi. Zan khuamial nuai ah nai khat val ka tai uh hang khuapi sung meitang leh kongzing te diamdiamte etlawm mahmah a, nitak ann limnono leh niangtui leh singgah nekte in tha hong guan in sun thapai ka vaknate uh gim leh tawl phawklo in inn ka tung uh hi. Pa Suan tawh hun sauzaw kikhawl in holim man le ung maw ci kawmkawm in ka lupna lukhap ka ngaamsuk a, ka khanlawh ciang zingsang khuavak in tohlet pan ni zung etlawm tak tawh hong kap singseng a, lungpil tak, tangzang takin ka thoto pah hi.\nNi 5 mel a kimu hiziau man leuleu hi.\nPrevious: Zomi sungah Kipawlkhop Dingzia\nNext: Ka muhpak US Gamthu pawlkhat (12) ~ Awn Za Pau


url: =Tuikhingzaang / Hakhalay Buancim in Vukcip\nTonzang gam Tuikhingzang (Hakha lay) zong kici khua ah August 28,2015 ni zingsang tung (3:00Am) hunin guah tam luatna hangin, a khua khung a mual kicim ahih manin, tua mual pan buancim tui bekbek khua sungah nasiatak luang suk ci hi. A kitheih phetin kihepkhiat ding kitangko pah a, a tai manman tai in Inn tung le singkung tungah a kah manman kah uh ci hi. Zingsang lam nai (7:00 Am) hun pawl ciangin, khua sung dimin Buancim tuipi in tuamcip ta ahih manin, mi 20 val buancim in vupcip in, a kimu nailo bangzah om ding cih thu kithei cian nailo cih thu Tonzang khuapi ah a delh to Zogam (Chin State) Ukpi Pu Hung Ngai le Electric Minister Pu Cin Lian Pau te in Irrawaddy Media te' kiangah gen uh hi.\nTua khua pen luipi nih kikal ah om uh a, a khuazangbup inn 180 kim pha uh hi. Zomi,Thahdo(Kuki), Hakha, Mizo leh Kawlte tawm khat cih bangin teeng khawm uh hi. Minam zui-in a vengveng in kikhen in teng phei liliai uh a, Yazayo pan lutna tuahcil lamah Thahdo (Kuki) te, khualai ah Zomi te, tua zomah sanggam Hakha te (Hakhalay) kicihna cih bangin teng khawm uh ci hi. Nung July kha guah tampi sung tui khan mahmah lai-in singluang tampi tuikhangpi in taisuk ahih manin, sanggam Thahdo (Kuki) te teenna veng sung nasiatak nawk mangin kituah khin uh ci hi. Ahi zongin sanggam Hakha te' tenna veng Hakhalay sung teng pen nasiatak vuk/ tuamcip mah leh Zomite' teenna veng lam banlo (sukha lo) cih kiza hi.\nHih tuahsiatna tuak khuamite a honkhia dingin a khua veng ahi Phulmawi le Chan-elzawl khua mite a pai uh hangin, buancim tuipi in khakcip ahih manin khua sung lut theilo uh ci hi. Mihing bek hi loin, ganhing te ahi Ak,Vok, Bawng, Lawi cihte akipan a si le a awkcip tampi om ci hi. Hih Tuikhing zang / Hakhalay khua pan August 29,2015 ni a sun a zan mahin kituahkhia uh a, Zomi-Mizo le Thahdo teng munkhat kigawm khawm pah uh a, sanggam Hakha teng pen Tai (Miles) khat kigamlatna munah phual tuam sat uh ci hi.\nHih dongtuakte huh dingin Kawlgam kineihsiam Wai Luh Kyaw (WLK Foundation)ten huhna pia pah uh a, tua huhna vante Khitui Gospel te in meigong leh tagah zawdeuh inn 12 te' zatpah theih dingin nisa tawh thadim kik thei meivak (Solar System) leh phone thadimna akituah Inn khatah khat ciat va piakhia pah cih kiza hi. Tua bek tham loin, hih Dongtuak sanggamte kiangah " HEHNEPNA CRUSADE" cih min tawh Lungdamna thu tangkona neih ding geelna nei uh a, guah tam luatna hangin kipanthei pak nailo cih thu Evan. Langh Do Khup tung pan kiza hi. Tuni ciang dong mah i sanggamte a silo sunsunte' maban nuntak khuasakna ding Zomi kipawlna tuamtuam panin huhna le panpihna kipia ziahziah cih kiza hi.\nSource: Evan Do Khup & Tedim Post\nEdited and Posted: Tongsan Media Group


url: =Tg Zam Lian Khup in Master of Engineering ngah\nUK gam sung a om Zomi tangval khat a hi Tg Zam Lian Khup (Khuppi) in Master of Civil Engineering tawh tuni 27 August 2014 in University College London (UCL) pan in lukhu nelkai hong ngah thei a hih man in kipak huai mahmah hi. UCL pen UK gam sung ah top five university khat in a kiciam teh hi a, leitung ah zong a min thang mahmah university khat a hihi.\nUCL ah kum 2010 a kipan 2014 dong kum (4) sung Civil Engineering hong sin to thei a, a ma hanciam na leh a pilna siamna te hang in hibang in Master’s degree hong ngah thei hihi. Civil Engineering a sinna sung ah a lunglut phat diak pen structural engineering lam ahihi. Hi tawh kizui in a theory lambek a bultheih nang hong sin bek hi lo in sepkhiat (practical implementations) na tampi tak zong a sangkah hun sung hong nei thei hi. A ma lunggulh bulpi pen engineering nasep tawh a hih theih zah in minam leh gam a ding in na hoih sem ding cih a hihi.\nA beisa pilna sinna\nKhuppi pen laisin na leh pilna a lunggulh tawntung mipil mahmah khat a hihi. A sangkah na khempeuh ah zong (top five sung ah a ki hel den) khat hi a, lai hilh siate in a paktat mahmah sang naupang hoih mahmah khat zong a hihi. Pilna sin kipat na pen Tedim, Lawibual sangpi hong kipan khiat hi. Lawibual sangpi ah tanglang pan in tan sawm a zawh dong pilna sin in omhi. Tansawm a zawh khit ciang in pilna sangzaw sin beh ding in Yangon ah om hi. 2000 kum pan in Yangon khuapi Insein GTI sang ah Civil Engineering in kumthum sung sin hi. Insein GTI sang a kah sung in laihat mahmah a hih a final kum in top five tawh hong gual zo hi.\nInsein GTI pan in sang hong man khit ciang in Yangon Western University ah zong Physics major pilna hong sin beh lai hi. Tua a sin sung in zong lai hat mahmah a hi man in 2006 kum in Physics tawh Bachelor degree hong ngah hi. Tua a sangkah na ah zong top five sung ah ki hel a hih man in Master hong sin suak thei in 2007 dong Master kumkhat sung sin in om hi. 2007 kum in UK ah zin khia a hih man in, a Master degree a zawh dong sinsuak man lo hi.\nTua bek tham lo in, University ah Physics a sinkawm mah in Pasian thuthuk theihnop na hang tawh Myanmar Institute of Theology (MIT) sang ah nitak sim in Pasian thuthuk sinna sang BARS a zawh dong sin in omhi.\nEngineering leh Science lam ah sinkhiat na tampi tak a neihhang in philosophy, politics leh economics cihte zong lunglut tak in a sim tawntung mikhat a hihi.\nInnkuan pih te\nKhuppi pen Tedim khua a teng laitui khuami Pa Zel Za Dal leh Nu Niang Khaw Dim te tapa hi a, unau giat lakpan in a gukna ahihi. Zomi sung ah mitampi tak in a theih a hi Tedim Baptist Church Yangon (TBC-Y) ah Assistant Pastor a sem Siama Zen Dot Mang pen Khuppi te unau sung ah a u penpen a hihi. Khuppi pen London khuapi teng laitak hi.


url: =11. LUNG GIMNA – FGA Tulsa\n11. LUNG GIMNA\nMarch 12, 2019 Comments Off on 11. LUNG GIMNA Burmese, Uncategorized, Zokam FGAIM\nTulai leitung in haksatna a tuak lianpi pen nuclear galvan leh gentheihnate sangin mihing lungsim lama gim lua-a kitheihna hang a tawlna leh navaklohna (stress) ahi hi. Tua in mihing pen bit zo lo a kitheihna piangsak a, kisap sanga tamzaw lakkhop a, midang neihsa suhsak a, midang kithutuakpih theihlohna leh nuclear bomb zanga galte vatmai nopna lungsim piangsak hi-in lungsim lam a kanciante in gen uh hi.\nLunggimna pen tu kum 100 sunga USA in haksatna a tuak lianpen hi-in kingaihsun a, kum zalom 20 cil lamin kilawhtheih natna hanga sihna tampen hi mah leh, tuhun ciangin lungsim gimluatna hanga sihna tampen hi, ciin kigen hi. Joe Torress in, “Muh theihloh gal, sung lam pana hong buaisakte’ buaisakna pen napen a, thuhkik zong haksapen hi” ci hi.\nHih pen mihing tung a tung, a thuak mihing in a omzia a theihsiamloh pen hi a, HIV khawng sangin a damsak nading mukhiat haksazaw dingin misiamte in ngaihsun uh hi. Tua manin gensiam haksa mahmah a, genloh theih ahi kei hi. Tua ahih manin, tua lunggimna pen bang hi hiam, cih ngaihsut kisam hi.\nLunggimna pen mi khempeuh in thuak\nDotna masapenah, ‘Na lung a gim ngei hiam?’ cih ahi hi. A lunggim ngei lo mihing pen ‘mihai’ hi kha ding a, ‘mi\nampha tungtuang’ zong hi thei hi. A kisam mahmah pen, ‘Na lunggimna in nang tungah bangci bangin na sem hiam?’ cih ahi hi. Lunggimna tampi pen kikhel theih ahih laitakin, pawlkhat pen taikhiatsan theih hetloh zong om hi.\nLunggimna pawlkhat in hong bawl hoih\n‘Kisapna’ in na thak hong mukhiasak, cih i gen zel bang ahi hi. Maban sep ding sep ngamlohna hang khawng, na i sepsa i sep hoihloh hanga lunggimnate khempeuh mawhna leh khialhna hi khin tuan lo hi. Maingat a, thahatna leh kibawlphat nadinga zat theih ahi hi. Pawlkhat in maban sepsuak zawh nadinga vanzat thupi khata a zat laiun, pawl- khat in maban khempeuh a susia khin bangin kingaihsun hi.\nA manpha lo lunggimna om\n‘Ka lunggim’ ci-a i buaina tampi pen phatuam het lo hi!Hoih taka i ngaihsutlohna hang ahi hi.\nLunggimna 40% pen nuntakna in a phutkhak ngeiloh na thakte hang hi a, 30% pen lunggimna hanga kilamdansak theihloh ahi hi. Lunggimna 12% pen nangmah sanga niamzaw hi a na theih mi pawlkhat in hong elna leh hong gensiatna uh na theihkikna hanga lunggimna hi a, 10% pen cidamna lam tawh kisai ahi hi. Cidamna bawl hoih sawm tuan lo a, lunggimna leltaka zat pen a kisapna om loin, i cidamna in thuak behlap zawsop hi. Tua ban lunggimna 8% pen gimna taak, thu picing hi, ci uh hi.\nHih a sin mite tehna panin tuat sin lecin na lunggimna tampi pen a kisam het lo hi kha ding hi.\nLunggimna pen lungsim natna-ah a kileh leh lauhuai hi\nLunggimna pawlkhat pen a thuakte nuntak a thahatsak hi thei hi, cih i genkhin hi. Tua sanga nasiazaw pekin a sia lamin mihing tungah nasem thei hi! USA gama Johns\nHopkins Hospital a Dr. G. Canby Robinson in a zato inn ua damlo 144 laka 140 pen lunggimna nei ahihna mukhia hi. Tua laka a kimkhat sanga tamzawte natna pen tua lunggimna in a piansak hi, cih mukhia sawnsawn hi.\nLunggimna a omden leh ci natna taktak suak thei hi. Doctorte in lunggimna pen thum in khen uh a – linglawng (alarm), lehdona (resistance), leh tawlna (exhaustion) ciin gen uh hi.\nMihing pumpi pen mailama hong tung ding hun tawh kizuiin khuak in uk hi. Gentehna in i heh a suak leh kilai ngam dingin sisan hong lum hi. Lunggimin linglawng (alarm) hun a tun laiin, kilai ding hiam, ahih kei leh teutuak/ kham sangpi ah tuakkhia ngam dingin na pumpi pen na khuak in bawllem hi. Khal sung panin hormone paikhiasak a, sisan a blood sugar level khawng, khua-ul kiatdan khawng, mittang tatdan khawng hong kilamdang a, gilsunga ann haizanna zekaisak hi. Na lamdangpi a maingat dingin na khuak in na pumpi kigingkholsak cihna hi.\nMihing ngeina-ah kitot-kilai hun ciangin na pumpi khatvei thu-in hong kikhelin, sisan luangin, na guhte kitan thei hi. Tua hun laitakin, lehdona hun (resistance) hong tung a, pumpi tungah siatna a om leh pumpi mahin ahih theih bangin damsak sawmin na lehdo hi.\nTua banga ahi ding bang ngeina sang a pumpi a lamdan gawp zawh ciangin pumpi in a omdan lamdanna hangin a sup (lost) te neihkik theih nadingin tawldam kisam a, tawlna hun (exhaustion) tung kik hi.\nLungsim a gim ciangin hih banga pumpi a kilamdan nadingin khuakin pumpi uk a, ahih hangin a taktak a maingat ding a om kei leh lunggimdenin, alarming stage ah pumpi omden cihna hi. Tua in pumpi sep ding tampi buaisakin, natna zong samkhia thei liang hi. Tua manin lunggimna zatui hoih mahmah pen a baih thei pena vensak a, lungsim tawldamsak ahi hi.\nZopalai ding:12. LUNGGIMNA PANA KIDOPNA\nKHEN - II : LAUNALUNGKIATNA & LUNGGIMNAT Sawm Lian


url: =Sialsawm aa ih sawm banghiam – What really is our vision of the big picture? :: ZOMI DAILY\nSialsawm aa ih sawm banghiam – What really is our vision of the big picture?\nposted on 13 April 2019 at 8:08 am Lomkholna: Article, Nantalsuan\nKumthak zandeuhmah ih cihleh, Sialsawmhun hong tungkik zeel ven, mailam aa ding bangsawm pen ka hiam? cih ngaihsutna hong om zeel hi.\nTuhun teh Khuado pen, a minlian ahikei-zong, hong ki-etteh simpianta-in, Sialsawm bel ei aituam phadiak hongsuak lai hi. Tuazong ettehtaak ih hihna tawh kizui-in, hong kiciingleuleu ding a hihi. Hitegel baan-ah kisakpihtaak ding’ ngeina-hoih a dangtampi a neite ih-hi uhhi. Tua mahbang in, Upa-lungsim zong nei-in, angtang kipahkawm leh a kineisak phadiakte kihi lai hi.\nKineihsak-taak mahhi. Banghanghiam? cih leh, ih pulehpate’ nacitak-in ettehtaakte’ ahih-hang’ uh a hihi. Laipai khatzong zanglopi-in, ngeina-zuihna leh kam-thuvaikhakna tawh kitatlo in, a na kizomsuak uhhi. Gengenbek sii-in, ciingtinten-in, na zuiciatciatkei le-uh a maimangthei-thu a hipahzen hi. Singlamteh lampi- Jesu khekhap zuilo-in, Calvary mual nawklo-in, hansung ah kibilh photlo-in, lamdawt tawh a meet na dawklo uh hi.\nCitak cihteh hinem-num kheel-thimthumlo leh sepnakhat ah kuhkal cihna a hihi. Hi-zual’zual’lo cihna a hihi. A pau ciatciat leh a hikunkun nuamte ki hi-phadiak hi. Dangnaallo a hih man-in, namdangpau-awkaih zong kingah-hak phadiak tawh kibang hi.\nNidang lai-in pumpi thatang kizang zawdiak in, anzong tampipi mah kine pah hi. Tuadungzui-in ki thahaat pahlel-in zong kithanuamzaw cihpahtheih a hihi. Kawl-khang ah bel, sathau-muinam neukhat kikawkziau aa, thatang seploh-theihtheih ki hanciamta hi. Lutung ah van kipualo-in lusung-khuak tawh naasem-in khutmee dawnbek tawh kikui-kizuut zeuhzeuh bekta hi. Tua dungzui hiam? ciampeello, lungduai-in, a thuakkeeikaai-ding hamsa tawh kibangta-in, smart phone bang-in kizuan’/tuan’ zialzialta hi. Lawphuai hilo hiam?\nKoihun-koikhangsung ah omtaleeng, sauvei kimangding-in, a khangtonuam ngiat ih hihnakleh tupna leh ngiimna ki neitek hi. A hizong in, genlehgeel-ciangbek hilo a thulehla gamtatna tawh a nungzuihte’ a hiciangkhat kitung peelmawh hi. Geelbanglian-in a piangkei zong munkhat, (a hoihzaw khat) hong tun veve hi. Geelkhawlhna a nei Pasian umte ih hihman-in, eizong mimal, innkuan, khuasung, gamsung minam aading’, a mun leh tual tawh kizui-in, geelna neikim-in, lungtup sialsawm in, sawm ding a hihi.\nMitampi phattuam-nang’ deihsakna tawh a kibat hang’ saupi (big picture) enlo-mulo in, naupang bang-in, eithu-eidan bek tawh cileeng’ kigeel khial, kisawmkhial thei kha ding hi. Kawlte’n hong deepna tawh kizui in a kampau uh, ‘khoh ya tacha shahya tacha-(ih satna leh i satnop-impact intended and impact felt) a batlohding kidophuai hi. Tua hi aa, geelna kibat nading-in muhna kibatding zong thupi hi. Mangkaang te’n labu kibang pan sakhawmni- sing from the same hym book- a naci uh hi.\nEn lawngkhat-in ih gingding ih kici aa, tua pen nasepdan in genhileeng quality kicihi. Quality hoih ih deih leh system hoihkhat neihbek hilo, a kawi a maam zuihciatciat ding hi aa, a hoihlo a omleh midang aa laziau lo-in, tua system/manual/procedure laibu teekteekmah leemkik-in, puahphat zeelzeel ding a hi bek hi. Toyota mawtaw a minthanna pen quality procedure hoihhang kicitek hi. Kawlgalkapte zong hizahciang a kipna pen system khat ngattak-in a zuihhang cileeng, kikhiallo ding a hi.\nMihingte’ khantoh-nading, a suahtaak-nading’ ih deihtakpi, ihsawmtakpi leh, mihingte mawhna pan hong tankhia ding-in vantungpan thu piaziauleh a kingah gige, ei mihingte lakmah-ah eibangngiat-in kiniamkhiatna tawh hong suak-in, mulkim huaitak in, singlamteh tung-ah a nuntaakna a piakhia eite Topa Jesu ettehtaak hi.\nGimna a thuak khitciang in, a hongtho kik takpi ih Topa Jesu khuavak mitsuan takpi peuh leeng, geelkkhialhna leh kalsuan khialhna kipaisan zozaw ding’ cih, ih upna ahihi. Tuathu-in, ei Zomi Christian mimal khat ciat manawh ding’ ih tup ih sawmpi a hihnang’ khatlehkhat thupha kipiakciat ding a thupi ahi hi. Nantal’suan (Holy week leh Thawhkik muakna tawh)\nPrevious: Tedim khuazang in hanthak zatding vai pawlpi (30) val tawh kikupna\nNext: 80/20 rule or Pareto Principle ~ DK Khup\nA hoihbek khatmaw, Zomi\nVondeih Kep Ding – 98 (Dimno’ Pa)\nJesuh ii tumdanna (Jesus the God-Man)\nVeeng le Paam


url: =Тимур (smirnovtimyr1903) on Pinterest\nReflex CameraBarrelsPhotography IdeasFine Art PhotographyPeople PhotographyGlamour PhotographyPortrait PhotographyStreet PhotographyMy StyleBlackPrintedBelezaAdhesiveFeelingsBlack WhiteMan StuffMy LifeWallpapersOh Hell NoFingersParty ThemesBlack ManPicturesWhite PhotographyMonochromeGood SayingsDarknessSarcasmArt PhotographyHeadshot PhotographyForward\nI shot u down bang bang, u hit the ground bang bang, that awful sound bang bang.I used to shoot u down.\nCraziest TattoosCreative TattoosCrazy TattoosTattoo MeTattoo ArtistsTattoo DesignsTattoo IdeasColor MeaningsHard CoresMeaning Of ColorsDesign TattoosTattoosTime TattoosForward\nBeach Tattoos3d TattoosTattoo InkTattoo BabyDope TattoosChest TattooTatoosAwesome TattoosSweet TattoosTattoo IdeasLandscapesTattoo HorseGeometry TattooMehndi DesignsTattoos For MenTattoo DesignsFamily TattoosBody ArtMy WorldPaisajesLifeSimpleNatureTatu BabyCool TattoosNice TattoosGorgeous TattoosNewborn TattooIncredible TattoosChest Piece TattoosForward\nA family at the beach with birds above and the sun shining. Men's chest tattoo by Raouf Eissa, an artist based in demark.\nCool TattoosAmazing TattoosCraziest TattoosTatoosCreative TattoosInspiring TattoosCrazy TattoosSweet TattoosGalaxy TattoosAwesome TattoosTattoo InspirationAnime Wolf DrawingWatercolour TattoosTattoo IdeasGrand DesignsGame OfGlyphsSurrealismFireArtworksPlanetsInkUniverseNatureThighLegsTattoosTattooed WomenDrawingsCreativeForward\nGalaxy tattoo by Nastya Vilks.\nTattoo ArtTatooTattoo DesignsTattoo IdeasVintage Mermaid TattooVintage TattoosTraditional Mermaid TattoosTraditional Ship TattooGoogle SearchColorful TattoosTattoo For ManTattoo InspirationTattoo TraditionalHaberdasheryTattoo SketchesTattoo VintageTattoo FlashTatto DesignsAmerican TraditionalUrban SketchingOld SchoolTraditional TattoosTattoo FlowersSwallowSiren Mermaid TattoosLe TattooMexican TattooCard IdeasCalendarSailorsForward\nVintage Mermaid, Hold Fast, Tattoo Flash Print His perfectly with the Kennedy clan Motto: Avise la fin, Consider the End.\nTattoos Of FlowersFlower Hip TattoosThigh Tattoo FlowersThigh Piece TattoosPretty Flower TattoosVintage Floral TattoosFloral Thigh TattoosWaist TattoosFloral VintageBlossom TattooTattoo FlowersTattoo FloralTattoo IdeasFake TattoosWatercolour Flower TattoosRose TattoosTattoo VintageButterfly TattoosTiny TattooRose Thigh TattoosTattoo DesignsInk ArtLe TattooSleeve TattoosAwesome TattoosWhite TattoosGorgeous TattoosRose DrawingsTeethLock TattooForward\nVintage Bleu Flower Temporary Tattoo *** Listing is for one sheet of high quality tattoo which lasts about 2 days up to a week*** *** Listing is for 1 full tatt


url: =NCERT Class 10 History & Civics Online Tuition Home Tutor Delhi, Delhi, Delhi Barkha\nNCERT Class 10 History & Civics Online Tuition Home Tutor Delhi, Delhi, Delhi\nHome tutor is available through Online Tuition for Class 10 for History & Civics NCERT Syllabus. Tutormine, one of the best online tuitoring platforms, offers eminient tutors for live interactive one-to-one online tuition for all CBSE subjects right at the home of students.\nTop crash course For ICSE 9th Biology\nNo.1 online tuition teacher For KERALA STATE BOARD (SCERT) 11th Accountancy


url: =Syria gam a Rebel te ukna ah datsi pua Truck puakkham, mi 49 kiim si ~ TK Lian :: ZOMI DAILY\nposted on 8 January 2017 at 6:14 pm Lomkholna: News, Syria, Thangkhanlian, World\nJan. 8, 2017: Syria gam-a kumpi lehdote (rebels) ukna Syria-Turkey gamgi a om Azaz khua-a sumbuk kiangah namgimtui/datsi puakna truck (fuel truck) puakkham a, mi 48 kiim a sih banah mi tampi in liamna tuak hi. Mi si kibehlap lai dingin ki-ummawh a, a fuel truck pen a keh manin a puakkham dingin ki-ummawh hi ci-in UK-based Syrian Observatory for Human Rights (SOHR) in pulak pong hi.\nAzaz khua pen Turkey huhna a piak leh US in a gup kumpi lehdote (rebels) Free Syrian Army (FSA) kicite ukna hi a, FSAte zong mi 14 si kha uh hi. Activist groups dangte leh Azaz Media Center in bel mi 50 si a, tua datsi puakna mawtaw naikal nih sung kuang hi ci uh hi. A mawtaw puakkhapna pen Syrian Observatory in rebels ten a ukna local court kong lian hi ci hi.\nAl Jazeera reporter Hashem Ahelbarr in Turkey khuapi Gaziantep (Syria gamgi) panin a genna ah tu dong kuamah in hih datsi puakna mawtaw ko puahsak hi ci nai lo uh hi ci hi. Azaz pen khuapi poimawh mahmah hi a, 2013 dong ISte ukna hi ahi hi. Free Syrian Army (FSA) rebels ten a lakna uh sawt nai lo hi ci-in gen beh hi.\nAzaz khuapi nitumna lam a uk Syrian Kurdish forces kici rebelste ukna hi a, amau zong Azaz khuapi la nuam uh ahih manin Turkey galkapte tawh kikaptuah den uh hi.\nSyria gam-a buaina leh tualgal pen March 2011 in US in Syria kumpi Assad laih khiatna ding ngimna tawh rebelste galvan, sum leh training tawh huhna hong piak manin hong kipan a, tu dong hih buaina hangin mi 310,000 val in sih lawh khin zo ta hi.\nPrevious: Vondeih Kep Ding – 89 (Dimno’ Pa)\nNext: International Army War Games ah Russia te Northern Fleet tembaw zong kihelding ~ TK Lian


url: =Siampi Laibu 7 | Siantongluan\nSiampi Laibu 7\n"Mawhna hanga biakna ngeina, a siangtho pen hih bang ahi hi.\nAmaute in meihal biakna a gawhna mun uhah mawhna hanga biakna go ding uh a, biakna tau kimkotah a si kitheh ding hi.\nTua ciangin a thau khempeuh, a meithau, a gilpi tuam a thau,\na kawnga om a kal nihte a thau tawh, a kalte tawh a lakkhiat khop ding ahi a sin tuamte kipia ding hi.\nTopa tungah meihal biakna-in siampipa in biakna tau tungah hal ding a, tua pen mawhna hanga biakna ahi hi.\nSiampite lakah pasal peuhmah in a siangtho mun khatah ne thei ding uh hi; tua in a siangtho pen ahi hi.\n"Mawhna hanga biakna pen khialhna hanga biakna tawh kibang a, tuate-a ding a ngeina a kibang hi ding a, kilemna a bawlsak siampipa in tua biakna sa ngah ding hi.\nMi khatpeuh meihal biakna a piaksak siampipa in ama piaksak tua meihal biakna a vun ngah ding hi.\nMei bung sunga a ki-em an tawh biakna peuhmah leh sikbeel dai ahi a, beelpei tungah ahi zongin a kibawl khempeuhte, a pia siampipa in ngah ding hi.\nAn tawh biakna khempeuh, sathau a kihel hita leh a kihello hita leh, Aaron suan khempeuh in a kikimin hawm ding uh hi.\n"Mi khatpeuh in Topa tungah a piak theih ding, thunuama biakna ngeina hih bang ahi hi.\nAmah in lungdam kohna-in a piak leh, silngo sawhloh sathau tawh a kihel moh, silngo sawhloh mohpheng sathau tawh a kizut, annel moh sathau limtakin a kihelte, lungdam biakna tawh pia khawm ding hi.\nAmah in lungdam kohna dingin thunuama ama biakpiakna tawh silngo kisawh anlum mohte ama biakna-in paipih khawm ding hi.\nAmah in Topa biakna dingin tua biakna sung panin moh khat ciat pia ding a, thunuama biakna si a theh siampipa in tua moh ngah ding hi.\nLungdam kohna-in thunuama ama biakpiakna a sa pen a piak ni-in kine ding a, a zingsang dong bangmah kisitlo ding hi.\n"Ahih hangin ama biakpiakna pen thuciamna hanga biakpiakna ahi a, utthu-a biakpiakna ahi zongin ahih leh, amah in a biakpiakna a piak ni-in kine ding a, a omlai teng a zing ciangin kine ding hi.\nAhih hangin a ni thum ni-in biakpiakna sa a omlai teng mei tawh kihal ding hi.\nA ni thum ni-in thunuama ama biakpiakna sa khat peuhpeuh a kinek leh, tua biakpiakna a piapa kisanglo ding a, tua pen ama-a-in zong kiciamtehlo ding hi. Tua sa a nin hi ding a, a nepa in ama mawhna pua ding hi.\n"A nin na khat peuhpeuh tawh a kisawhkha sa kinelo ding a, mei tawh kihal ding hi. Ahi zongin a siang mi khempeuh in a sa ne thei ding uh hi.\nA nin hi napi-in thunuama Topa tungah biakpiakna sa a nepa ama mipihte lak panin kihawlkhia ding hi.\nMi khatpeuh in mihing nin hita leh ganhing nin hita leh a kihhuai a nin khat peuhpeuh hita leh lawng a, tua khit ciangin thunuama Topa tungah biakpiakna sa a nek leh, ama mipihte lak panin tua mipa kihawlkhia ding hi," a ci hi.\n"Israel mite tungah hih bangin gen in: Note in bawngtal ahi a, tuu ahi a, keel ahi zongin a thau na ne kei ding uh hi.\nA mawk sih ganhing thau leh gamsate in a balgawp ganhing thaute, nadangin kizang thei ding a, ahih hangin bangbang hi leh na ne kei ding uh hi.\nBang hang hiam cih leh Topa tungah mei tawh kihal biakna ganhing thau a ne mi peuhmah ama mipihte lak panin kihawlkhia ding hi.\nTua thamloin note in na tenna uh mun khat peuhpeuhah vasa sisan hita leh ganhing sisan hita leh si peuhmah na ne kei ding uh hi.\nSi khat peuhpeuh a ne mi peuhmah ama mipihte lak panin kihawlkhia ding hi," a ci hi.\n"Israel mite tungah hih bangin gen in: Topa tungah thunuama ama biakpiakna a piapa in Topa kiangah ama biakna paipih ding hi. Thunuama ama biakpiakna panin\namah in Topa tungah meihal biakna a khutin paipih ding hi. Topa mai-ah vei-a biakna dingin a iik a kivei theihna dingin amah in a thau a iik tawh paipih ding hi.\nSiampipa in biakna tau tungah a thau hal ding a, ahih hangin a iik pen Aaron leh a suante-a ding hi ding hi.\nThunuama na biakpiakna panin biakna-in siampipa tungah a taklam phei na pia ding uh hi.\nAaron suante sung panin thunuama biakna si leh a thau a piapa in a taklam phei a ngah ding ahi hi.\nBang hang hiam cih leh a kivei a iik leh a kipia a phei pen keimah in Israel mite tung panin thunuama amau biakpiakna sung panin lakhia-in, Israel mite tung panin a tawntungin a ngah dingun siampi Aaron leh a suante tungah ka pia khinzo hi.\nHih pen, Topa siampi na a sem dingin amaute a kipiak ni-in, Topa tungah meihal biakna sung panin amau tungah a kipia, Aaron leh a suante tanh ahi hi.\nIsrael mite in amaute tungah a piakna dingin amaute sathau a kinilh ni-in Topa in hih thu pia a, tua pen a khang tawntungun amau kaih ahi hi," a ci hi.\nHihte pen amau biaknate Topa tungah a piakna dingun amah in Israel mite Sinai sehnel gamah a thupiak ni-in Topa in Sinai Mual tungah Moses a thupiak, meihal biakna, an tawh biakna, khialhna hanga biakna, mawhna hanga biakna, ki-apna leh thunuama biakna ngeina ahi hi.


url: =President Trump in Muslim gam 7 pan lutsaklohding athupiak US Court in dalleuleu ~ TK Lian :: ZOMI DAILY\nPresident Trump in Muslim gam 7 pan lutsaklohding athupiak US Court in dalleuleu ~ TK Lian\nposted on 11 February 2017 at 9:52 am UTC+9:30 Lomkholna: News, Thangkhanlian, USA, World\nFed. 10, 2017: Trump in Muslim gam sagih panin gambeelte leh galtaite a lut sakna lohna ding a thupiak US federal appeals court in dal a, San Francisco pansal 9th US Circuit Court of Appeals sitni (judges) thum in zan in Trump in gambeelte a lutsak lohna ding dal in, US gam-a gambeel lut ding kiphal lote kilutsak sak kik ding hi ci-in ci-in pulak hi.\nHih thu hangin Trump thangpai mahmah a, a Twitter ah, ” Laimal gol (capital letters) in, ” US bitna ding no khut sungah om hi,” cih tuangsak velval hi. Trump in Trump administration lente kiangah hih dalna a om hangin kizo veve dinga, politics kimawlna hang bek bekin a dal uh hi ci hi.\nTrump in January 27 in Iran, Iraq, Libya, Somalia, Sudan, Syria leh Yemen gam panin gambeelte ni 90 sung lutsak loh ding leh Syria panin gambeelte hunciam om loin lutsak loh ding hi ci-in executive order suai na kai a, hih pen US gam Islamic ngongtat ten a suamna ding uh dalna hi na ci hi. Ahih hangin Trump in sitni ten a thupiak a dal manin Trump in sitnite nakpi takin mawhpaih a, Trump in conservative judge len dingin a min a pulak Republican Senate Gorsuch nangawn in, “Sitni puansilhte khat mawpaihna zong US gam bup a sitni khempeuh mawhpaih na hi,” ci-in Trump’ thupiak na langpang hi.\nSeattle a District Judge len James Robart in Trump thupiak Washington leh Minnesoto sitni ten a dal manin Seattle in zong gambeeelte February 4 panin kilutsak kik hi ci hi.\nTrump in US President a let khit nung amasa pen pen dingin galkap zangin Yemen gamah al-Qaeda ngongtatte lei galkap zang in galdo dingin a sawlna ah US Navy SEAL galkap khat a sih banah thum in liamna tuak a, a vanleng zat uh $75 million bawh khial in, a kisiat manin amau party mah ahi leh US President tuh ngei John Mc Cain in hih operation pen lawhsapna hi zaw hi a cih manin Trump thangpai mahmah a, “John Mc Cain lawhsam den ahih manin gualzawhna leh lawhsapna khentel thei loin na khempeuh lawhsapna vive in ngaihsun a, US Navy SEAL galkap khat si in, vanleng khat a siat hangin a operation uh lawhcing in, al-Qaeda makai a kithat banah a galkapte uh tampi kithat hi ci hi”. Source: Al Jazeera and news agencies and The Hindu/ Thang Khan Lian\nPrevious: Syria ah IS te omna mun Turkey in Russia hilh ~ TK Lian\nNext: Hong Kong meileng sungah meikang, mi 17 liam ~ ZD